
“Din feminism au izbucnit revoluţia sexuală , "Eu cred că înmulţirea avorturilor este un vârf 

lesbianismul, mişcările protestatare ale tineri- de lance îndreptat împotriva poporului nos- 
lor hippy, cu consecinţe dezastruoase privind tru şi împotriva credinţei noastre. Pentru că, 
pruncuciderea (legea dreptului la avort), ho- observaţi, tehnica avortului şi celelalte tehnici 

mosexualitatea, concubinajul şi distrugerea opritoare de la viaţă vin din Occident înainte, 

familiei.” această tehnică a împuţinării neamului venea 

delalstanbul." 

"Feminismul, ca vlăstar otrăvit al masono-ilu- 

minism-comunismului, e un fel de magie a "Nu putem predica contra avortului prea mult, 

ielelor pătrunsă în mintea femeilor creştine, pentru că ne pierdem femeile din biserică." 

năucind, prin contaminare şi mintea bărbaţi- 
lor creştini, aşa de rău, încât toţi, de-a valma, îl PREOT NICOLAE TĂNASE 
uită pe Hristos, se dezbracă de viaţa veşnică şi 
se aruncă, robi, în braţele Satanei. " 

CREDINŢA ORTODOXĂ 


GLOSAR DE TERMENI 

ANIMISM teorie conform căreia obiectele şi cum creşterea unui embrion sau făt în afara 
fenomenele naturale au spirite. corpului mamei, sau creşterea bacteriilor în 

ANATOMO-POLITICA CORPULUI UMAN afara corpului gazdă, 
pe lângă biopolitica populaţiei, este unul FEMINISM CORPORAL teorie feministă 
din polii biopoliticii, şi în acord cu Foucault, centrată pe corp ca termen, ca teren de con- 

primul din cele două care se formează. Ea testaţie într-o serie de confruntări economi- 

operează la nivelul individului (în opoziţie ce, politice, sexuale şi intelectuale, un corp 
faţă de populaţie ca întreg) într-o încercare creat prin funcţionarea unor sisteme sociale 

de a mecaniza şi disciplina corpul. “Centrată prevalente de reprezentare, sens şi semni- 

pe corp ca maşină” anatomo-politica îşi pro- ficare. Este o teorie care încearcă să meargă 

pune să asigure “disciplinarea, optimizarea dincolo de binarele problematice: minte/ 
capacităţilor, extracţia forţei sale, şi creşterea corp, sex/gen, cultură/natură, raţiune/pasiu- 

în paralel a utilităţii cu cea a docilităţii [şi], in- ne care valorizează anumiţi termeni (minte, 

tegrarea sa în sisteme de control eficient şi raţiune, cultură) şi devalorizează pe restul 

economic”. (Foucault). (corp, pasiune, natură). 

ANTROPOCENTRISM sistem de teorii, ere- FORMÂ-DE-VIAŢÂ [form-of-life] concept fo- 
dinţe şi practici care privilegiază oamenii losit de Giorgio Agamben pentru a diferenţia 

faţă de oricare alte organisme, filozofie care formele de viaţă produse de sistemul actual 
justifică dominaţia naturii de către om. bazat pe puterea suverană care generali- 

BIO-CETĂŢENIE SAU CETĂŢENIE BIOLO- zează starea de excepţie şi care crează viaţă 
GICĂ nudă [bare life] ca normă de forma-de-viaţă 

• descrie despăgubiri şi revendicări individu- care ar fi acea viaţă pentru care miza ar fi via- 

ale sau colective făcute de populaţii afectate, ţa însăşi. 

dar şi exploatarea politică a acestor daune în FRECAT OBRAZUL (pressing the flesh) sau 
scopuri naţionaliste. (Adriana Petryna Via- PUPAT DE BEBELUŞI (kissing the babies) 
ţa expusă: cetăţenie biologică după Cernobîl, metode ipocrite din timpul unei campanii 
2002) politice. 

• biocetăţenia ca mutaţie supra-naţională GENO-CENTRISM atunci când în anii 50 

şi îndepărtare radicală faţă de ideile de ce- ADN-ul devine cea mai importantă moleculă 

tăţenie socială localizate naţional care au a entităţilor vii, introducând o viziune statică 

predominat în Europa de vest de la mijlocul şi lineară care împarte organismele în geno- 

secolului XX, în momentul în care biotehno- tip şi fenotip. Geno-centrismul culminează 

logia face posibile noi idei cu privire la ceea în reducţionismul genetic şi teoria genei 

ce însemnă să fii o fiinţă umană. Biocetăţea- egoiste în care tot organismul viu (dezvolta- 

nul este aici privit ca un obiect de consum ex- re, organizare şi evoluţie) este redus doar la 

ploatabil din punct de vedere biotehnologic, nivelul genetic. 

care poate fi remodelat fizic prin “tehnologii HOMEBIRTH / NAŞTERE ACASĂ fuziune 

de augmentare” sau consum de noi produse de cuvinte folosită de moaşe şi femei baza- 

psihofarmaceutice. (Nikolas Rose şi Carlos tă pe un ethos care conţine sensul pe care îl 

Novas, Global Assemblages, 2005). acordă moaşele şi femeile modului în care 

BIOMORFICUL (il biomorfico) termen recu- “naşterea acasă” construieşte locul care 

perat de la Kurt Goldstein de către Matteo adăposteşte şi modelează naşterea, cât şi ac- 

Pasquinelli care îşi propune să depăşească tele şi emoţiile celor implicaţi la naştere, 

maniheismul agambenian - viaţă nudă ISTORIE RECURENTĂ noţiunea că există 

versus putere suverană. Biomorficul este “mai multe trecuturi, mai multe forme de co- 

introdus contra tendinţelor transcendente nexiune, mai multe reţele de determinare, mai 

de biopolitcă în scopul recunoaşterii forţe- multe teleologii, pentru una şi aceeaşi ştiinţă, 

lor anormale şi normative ale viului. Pentru în timp ce prezentul ei suferă schimbări: ast- 

Goldstein organismul sănătos nu este definit fel, descrierile istorice sunt ordonate în mod 

prin normalitate ci prin normativitate; capa- necesar de starea prezentă de cunoaştere, 

citatea de a inventa continuu noi norme (şi a ele cresc cu fiecare transformare şi nu se des- 

le submina pe cele vechi pe care el le-a insti- prind niciodată de ele însele. (Foucault / Can- 

tuit) ca să poată să-şi adapteze viaţa la condi- guilhem, Normalul si patologicul, 1991). 

ţiile de mediu. LIVOR MORŢIŞ (latină: livor - “culoare vine- 

CYBORG organism hibrid incorporând ele- ţie”, morţiş - “a morţii”) lividul postmortem, 
mente biologice şi electro-mecanice. hypostasis (greacă: hupo, adică “sub, dede- 

ECTOGENEZĂ (din greacă ecto, “afară”, şi subt”; stasis, adică “stând”), este unul din sem- 

genesis) gestaţie într-un pântec artificial, pre- nele morţii. 


MNA Mişcarea pentru Naşteri Alternative ţin corpurile pacienţilor, mostre derivate din 

NECRO-AUTONOMIE moartea ca soluţie în aceste corpuri, rezultatele analizelor mos- 

faţa sclaviei şi iobăgiei externe, sau zombifi- trelor, precum şi entităţile clinice care le ad- 

carea vieţii de zi cu zi, morţii-vi care necesită ministrează, tot acest complex funcţionând 

cea mai extremă formă de emancipare (Gary coerent de-a lungul unor spaţii disciplinare, 

J. Shipley). tehnice şi arhitectonice variate. (Cambrosio 

NECRO-ECHILIBRU moartea ca soluţie faţă & Keating, Platforme biomedicale, MIT Press 
de sclavie şi iobăgie interioară, angoasă re- 2003). 

zultată din incapacitatea revenirii comforta- REDUCŢIONISM concepţia că fenomenele 
bile în viaţa de zi cu zi. (Gary J. Shipley) pot fi explicate într-un mod simplu şi, prin ex- 

NECROPOLITICĂ / NECROPUTERE con- tensie, simplist. 

cepte puse în circulaţie de Achille Mbembe SPECIISM discriminare şi bias în favoarea 

pentru a completa şi chiar a înlocui termenul propriei specii. 

de biopolitică/bioputere folosit de Foucault. STS (Studii de Ştiinţă şi Tehnologie) domeniu 

Necropolitica descrie felul în care operează de cercetare care studiază modul în care va- 

puterea azi, subjugând viaţa morţii. Armele lorile sociale, politice şi culturale afectează 

(fie directe, prin intervenţii militare, fie prin cercetarea ştiinţifică şi inovaţia tehnologică, 

perpetuarea unor condiţii socio-economice şi cum acestea, la rândul lor, afectează socie- 

precare) sunt folosite pentru crearea de lumi tatea, politica şi cultura, 

ale morţii şi de noi forme de existenţă socială BIOLOGIA SISTEMICĂ vrea să integreze 

în care populaţii vaste sunt supuse la condiţii genomica, proteomica, transcriptomica, 

de viaţă, iar central devine statutul acestora metabolomica şi fiziologia celulară; este o 

de morţi-vii. strategie de cercetare care vrea să fie o alter- 

NECROCAPITALISM este un termen de- nativă la reducţionismul genetic. Este o abor- 
rivat din cel de necropolitică, accentuând dare care priveşte organismele vii ca sisteme 

faptul că sistemul global capitalist actual este complexe care se auto-organizează şi în care 

promotorul necropoliticilor prin ilegalităţile genele nu mai deţin locul central, 

sociale şi economice pe care le crează. VITALISM teorie în mare parte discreditată 

PLATFORME BIOMEDICALE o platformă conform căreia fenomenele posedă un spirit 

extinsă de practici care leagă diferite spaţii vital peste şi deasupra unor calităţi care pot fi 

de laborator, clinice şi publice, în care se men- descrise mecanicist. 

PRIVATE EYE / PUBLIC 
ENEMY 

FILE DIN POVESTEA RĂZBOAIELOR VIEŢII 


DESPRE FEMEI SI AVORTURI 
IN UNIUNEA SOVIETICA SI 
REPUBLICA MOLDOVA ’ 

Interviul a fost realizat de Simina Guga în mai 2012 cu o doamnă de 57 ani, care locuieşte în Repu- 
blica Moldova. Pornind de la subiectul avorturilor, aceasta analizează statutul femeii, pe baza unor 
cazuri individuale urmărite de-a lungul perioadei sovietice, dar şi după obţinerea independenţei. 


Angoasa ontologică a generaţiei decreţeilor 
(oare pe mine m-a vrut mama sau am fost 
doar un accident) naşte azi noi mercenari 
locali care se racordează la o reţea globală 
de războinici ai veţii. Această publicaţie îşi 
doreşte să extindă domeniul luptei, şi folo- 
sindu-se de tehnici noi de vizualizare să ilus- 
treze cine sunt adevăraţii inamici în luptele 
Pro-Life. 

Poate că în România post-decret subiectul 
avortului părea clar tranşat: avortul la cerere 
a fost un drept al femeilor de la sine înţeles, 
de neatins, conferit de “Revoluţie”, un fel de 
recompensă revoluţionară acordată feme- 
ilor. Dreptul femeilor “mature / căsătorite / 
mame / cu venit sigur” de a decide câţi copii 
doresc să aibă a fost însă şi o tema puternic 
speculată de curentul anticomunist, o dra- 
mă comună care ne-a permis tuturor să fim 
direct sau indirect participanţi / victime ale 
“dramei” / "ororii” / "abuzurilor” ceauşiste. 

ÎN ULTIMII DOI ANI. UN NOU CU- 
RENT DE IDEI, UN DISCURS PRO- 
LIFE SI ANTI-AVORT ÎSI FACE 
SIMTltĂ PREZENTA. O ALIANŢA 

de Activişti anŢi- avort, p’o- 

LITICIENI POPULISTI, MONAHI 
ORTODOCŞI SI CONSERVATORI 
NATIONALlSfl EXPUN PUBLIC O 
NOtJĂ PROBLEMĂ URGENTĂ A 
ŢARII -AVORTUL. 

Dreptul la avort este subiect de convulsii 
naţionaliste, de panică morală, în care dis- 
pariţia naţiei este juxstapusă cu egoismul 
femeilor “noastre” moderne / de carieră / de 
success care l-au pierdut pe Dumnezeu şi în 
acelaşi timp refuză să-şi mai îndeplinească 
datoria faţă de patrie. Ziarişti şi comentatori 
identifică peste douăzeci de milioane de 
emineşti şi brâncuşi pierduţi avortului şi în- 
locuiţi cu populaţie romă, o altă sperietoare 
de paie ce rezonează cu rasismul şi anti-ţiga- 
nismul multora. Cifrele sunt reluate şi discu- 
tate în întâlniri politico-economice în care se 
afirmă că o scădere demografică ne va afecta 
economia şi bătrânii ţării îşi vor pierde pensi- 
ile câştigate după o viaţă de muncă dedicată 
patriei. 

Faptul că mulţi tineri sunt şomeri sau nu au 
access la şcoală nu mai contează în argumen- 
taţie, la fel şi faptul că pensia este de multe 
ori o formă de a scăpa de şomaj. Unii medici 
- recent pătrunşi de evlavie şi reconvertiţi că- 
tre conştiinţă prin broşurile unei organizaţii 
fundamentalist creştine de import, numită 
cum altfel decât Pro-Life - refuză să mai facă 
avorturi în anumite perioade (religioase) ale 


anului. în ţară aceeaşi organizaţie conduce 
în fiecare an în duminica de dinainte de Paşti 
marşuri pentru drepturile nenăscuţilor, bine 
cădelniţate de arhiepiscopi. în şcoli educa- 
ţia sexuală se predă mai nou după metoda 
complet falimentară a abstinenţei, în timp 
ce femei politicieni, ce susţin că reprezintă 
femeile, se raliază fără reţinere unor platfor- 
me conservatoare, precum Fundaţia Creştin 
Democrată, pentru a vorbi despre limitarea 
dreptului la avort, invocând importanţa fa- 
miliei şi a respectului pentru viaţă. 

în viaţa publică întâlnim din ce in ce mai mul- 
te manifestări de tip manipulator sentimen- 
tal, în care la ore de tele-isterii se pronunţă 
sentinţe morale: ţara este în pericol iar prin- 
cipalele vinovate sunt femeile - mai ales cele 
tinere şi fără de prunci. 

Avortul este punctul de plecare pentru a ex- 
plora o serie de tensiuni şi presiuni ce mar- 
chează viaţa femeilor. Demersul nostru din 
paginile ce urmează este unul primordial 
investigativ - urmărim să descoasem iţe, cu- 
legem informaţii de interes public, analizăm 
imagistica, iscăm dezbateri. 

Moştenirea comunistă care planează asupra 
temei va fi abordată doar tangenţial, ca rămă- 
şiţă / urmă / traumă care defineşte contextul 
de azi. Pentru noi este mai interesant să ur- 
mărim cum diferite forme de discurs, entităţi 
discursive, mobilizează această moştenire 
cu scopul de a manipula şi exploata emoţi- 
onal un auditoriu uneori complice, alteori 
naiv, dar mai ales avid de senzaţional. 

Lupta pentru viaţă se combate cu arme po- 
puliste diverse - antiţiganism, panică morală, 
naţionalism patriotard, dileme morale şi cri- 
ză economică. Bătăliile se dau în locaţii diver- 
se: şcoli, biserici, parlament, media şi spitale, 
iar combatanţii sunt de diferite categorii soci- 
ale. De lipsit nu lipsesc decât femeile, invizibi- 
le ca subiecţi politici non-materni şi fără altă 
voce decât cea a primul ţipăt de nou născut, 
în paginile acestui ziar ne-am propus să ilus- 
trăm mai mult decât acest ţipăt. Ceea ce este 
mereu relevant în legătură cu această temă 
este faptul că avortul nu este circumscris lo- 
cal. 

ESTE O PROBLEMĂ GLOBALĂ, 
IAR GRUPURILE DE PRESIUNE, 
REŢELELE SI REŢETELE PENTRU 
ANÎHILARtfA SENTIMENTELOR 
FUNDAMENTALISTE, MISOGIN 
PATRIOTARDE SI CREŞTINE, 
TREC CU UŞURINŢĂ GRANIŢELE 
ROMÂNIEI.’ 


Aici avortul a fost tot timpul legal. Numai că 
lumea făcea pe ascuns pentru că se socoteau 
o leacă vinovaţi. Chiar daca la noi în sat nu 
era biserică, lumea îşi boteza copiii pe as- 
cuns. Noi ne-am cununat după ‘90 când se 
dădea voie. Dar avorturile au fost tot timpul 
legale. După aceea când Moldova a devenit 
suverană şi s-au adoptat toate legile astea 
pentru a face constituţia, a fost mare zară 
când au vrut să adopte legea care permi- 
tea avorturile. Toate legile se luau din fosta 
RSSM cu oarecare schimbări. în constituţia 
RSSM era scris că sunt permise avorturile. Şi 
când au vrut să adopte în Moldova legea asta 
a fost mare zarvă, preoţii toţi se revoltau, erau 
împotrivă. Dar apoi au uitat de asta. Deci, 
avorturile nu au fost interzise, doar că atunci 
când au vrut să adopte legea asta în Moldova 
suverană, chiar în parlament erau mulţi pre- 
oţi. Şi ei erau totalmente împotrivă. Dar până 
la urmă au reuşit să o adopte. 

Eu ţin minte că nu eram căsătorită, eram la 
Bălţi şi la un moment dat vine Sima cumna- 
ta şi zice: “mă duc”. Ea s-a dus la avort, dar îşi 
lua certificat de la medic cum că s-ar fi dus 
pentru altceva. Parcă era un fel de ruşine să 
te duci la serviciu cu o foaie pe care scria că 
te-ai dus să faci avort. Dacă aveai nişte cunoş- 
tiinţe îţi luai o foaie cum că te-ai dus pentru 
altceva. Era un fel de ruşine. Eu nu ştiu de 
ce era această ruşine, dar era. [...] Nu vedeţi 
acuma cum e toată zarva asta [introducerea 
conceptului de orientare sexuală în definiţia 
discriminării], “că o să ne umpleţi Moldova 
de homosexuali, că noi am avut părinţi care 
au făcut copii”, te sperii de ce e acolo. 

Conversaţie la telefon cu sora mai mare, 
In vârstă de 67 de ani, despre contracepţie 
şi avort 

- Tu tot timpul cât ai trăit cu bărbatul tău luai 
contraceptive. Şi cum le luai, cu reţetă sau pe 
blat? Te duceai la farmacie liber şi le luai, da? 
Da. 

- Avortul în perioada sovietică nu era interzis 
dar ştii tu de ce era ruşinea asta, de ce toată 
lumea se ducea pe blat, pe la medici, ştii care 
era motivul? Eu ştiu că se duceau la avort şi 
veneau cu foaia de boală. în Romania au fost 
persecutaţi, dar la noi nu a fost interzis. Poate 
era motivul că femeia nu vroia copii şi făcea 
pe ascuns pentru ca bărbatul să nu afle. De ce 
se duceau femeile să facă pe ascuns? Pentru 
că bărbaţii erau totalitari, tot timpul au fost. 
Erau alte probleme... bătăi. Daca ea îi spunea 
că vrea să se protejeze, risca, pentru că el 
poate mergea la alte femei care îl primeau 
liber. Era o frică de bărbat. 

- Nu au avut în vedere să satisfacă dorinţa 
femeii, nu şi-a bătut nimeni capul că te dis- 
trugi, că ai dreptul să faci aia sau aia. Era 
acest drept prin lege, pentru ca Moldova să 
nu fie prea mult populată, din cauză că era 
sărăcie. Un alt motiv pentru care femeile se 
ascundeau de bărbaţi este pentru că erau 
unii derbedei care puteau să îţi spună că nu 
era al lor copilul. Iar femeile chiar dacă încer- 
cau să sa spele, să se protejeze, tot rămâneau 
gravide. Şi dacă erau derbedei care nu înţe- 
legeau, puteau să o ucidă în bătaie spunând 
“dar eu te-am protejat, de ce eşti gravidă?” Iar 
ele erau nevoite ori să-şi facă singure cu nişte 
aburi ori să se ducă pe ascuns şi să facă asta. 
Era vorba de ignoranţă sau indiferenţă. Aşa a 
fost în toată perioada sovietică, nu găseai un 
barbat care să îşi bată capul de o biată femeie 
necăjită. E o raritate întreagă să fie un bărbat 
care să se poarte frumos cu femeia. 

- Mama noastră a avut avorturi? 

- Nu a avut, a zis ca atâţia copiii i-a dat Dumne- 
zeu, atâţia a făcut. 

- Dar nu a vorbit de protejare, nu a vorbit de 


nimic. 

- Era şi o frică, că eu de exemplu dacă nu 
beam pastila, mă temeam să nu rămân gravi- 
dă. Şi el ori trebuia să mă bată, ori să se ducă 
la alta. Dar eu nu vroiam nici una nici alta. Şi 
toată viaţa am băut pastile. De la farmacie le 
luai liber. 

Şi nu putea să pună problema faţă de el ca 
există riscul să rămână însărcinată? 

Nu îl interesa. Şi eu nu ştiu bărbaţi din gene- 
raţia noastră pe care să îi intereseze aşa ceva. 
Eu când am auzit că Oleg se duce la oraş şi 
îi ia absorbante lui Mila a căzut cerul peste 
mine. Pentru că eu nu am auzit decât “na, ai 
grijă de copii”, nimic mai mult. O prietenă îmi 
spunea că fata ei de 18 ani avea o profesoară 
tânără. Şi o altă profesoară a întrebat-o când 
crede ea ca poate să înceapă viaţa sexuală. 
Iar ea s-a crucit şi a zis “cum când, când te 
căsătoreşti!” . Ea s-a speriat de aşa o întrebare. 
Na, despre ce educaţie vrei să vorbeşti la noi. 
Că acum puţin s-a mai dezgheţat lumea. Dar 
era strict, doar atunci când te căsătoreşti. Era 
o ruşine mare. 

Erau multe femei care îşi creşteau copiii 
singure? 

Nu este un lucru des întâlnit. Sunt excepţii, 
tu cazul In care relaţiile sexuale nu erau 
permise între parteneri, cum ajungeau 
cei doi să se cunoască? 

O fată era vorbită foarte de rău dacă se auzea 
că se culcă cu cineva. Era ruşine mare. Pe tim- 
pul nostru nu era comun nici între studenţi. 
Mai existau relaţii sexuale, dar pe ascuns. [...] 
La un moment dat aveam oră de educaţie 
fizică şi nu aveam pantaloni de training. Iar 
profesorul mi-a spus să iau nişte pantaloni 
pe care îi avea în plus. Apoi mă gândeam cu 
teamă că, pentru că am purtat pantalonii ace- 
ia, poate am rămas gravidă. Beznă. Nimic nu 
se vorbea în şcoală sau în familie despre asta. 
Ce se discuta informai, pe ascuns? 

Absolut nimic nu se discuta. Eu una nu ştiam 
nimic. 

Cât de repede se căsătoreau oamenii? 

Păi uite, eu m-am căsătorit după o lună juma- 
te. 

Cum era văzut divorţul? 

Mătuşa Maria de ce nu s-a despărţit de 
Dima? Pentru că mama lui i-a spus că 
“aşa ţi-a dat Dumnezeu, aşa trăieşti”. 
Era o ruşine să divorţezi. Femeia trebu- 
ia să se supună şi tot. Trebuia să rabzi. 
Erau şi bărbaţi care vroiau să divorţeze? 
Se considera că pentru bărbaţi, căsătoria 
nu înseamnă nimic. Chiar dacă o feme- 
ie rămânea gravidă fără să fie căsătorită, 
vina era numai a ei pentru că s-a culcat cu 
un bărbat. Bărbaţii aveau prioritate. Era şi 
o vorbă “până căţeaua nu ridică coada...”. 
Nu era o problemă să divorţezi, era uşor. Au 
mai fost divorţuri şi înainte de ‘90. 

Ce se întâmpla cu avorturile? 

Unele femei se ascundeau când făceau avort 
ca să nu afle bărbaţii lor care ar fi putut crede 
că ea se ascunde pentru că a rămas gravidă 
cu altcineva. Şi să te bată acasă pentru că nu 
vrei să faci copilul. Femeia poate se gândea 
că are prea mulţi sau că nu e fericită cu el 
pentru că are apucături, dar el gândea altfel... 
că femeia a umblat cu altul. Un cunoscut a 
plecat să lucreze la lemne pentru doi ani şi 
acolo a trăit cu o femeie cu care a făcut şi un 
copil. Când s-a întors acasă, soţia lui a trebuit 
să îl primească. El trimitea bani acelei femei, 
iar soţia lui trebuia să se supună pentru că la 
bărbat se putea. Doar femeia nu avea voie să 
facă aşa ceva. 

Ştiţi şi cazuri în care o femeie căsătorită 
avea amanţi? 

Da, erau cazuri. Dar pe femeile acelea toată 
lumea le vorbea de rău. Foarte multă lume 
pune vina pe femeie că e ninformană, că nu 

se satură niciodată, dar în multe cazuri fe- 
meile îşi înşelau bărbaţii pentru că nu se sim- 
ţeau bine cu ei. Divorţul nu era acceptat de 
societate, cum era şi cazul de care vorbisem 
înainte când soacra îi spunea fetei că trebuie 
să rabde pentru că aşa a vrut Dumnezeu. 
Dar de ce aveau părinţii atât de mult de 
spus? 

Nu ştiu de ce. Eu cu mintea mea de acum zic 
“doamne, eu să văd că bărbatul meu îşi bate 
joc de mine şi copilul meu, îi spun să iau copi- 
lul şi să îl cresc, iar el să îşi caute fericirea”. Dar 
atunci era ruşine să se despartă cuplurile. 
Violenţa în familie şi modelul acesta 
bărbătesc la ţară este la fel. Chiar şi pe 
vremuri erau femei care trăiau libere, 
sau cel puţin atât cât le lăsa comunita- 
tea, fără să fie sub papucul bărbatului. 
Chestia cu copiii era o povară şi pentru 
bărbaţi? 

Nu era o povară pentru ei pentru că ei nu îşi 
băteau capul de cum sunt crescuţi acei copii. 
Eu când îi spuneam soţului meu că vreau o 
fetiţă el îmi spunea că “nu-mi trebuie mie fete, 
pentru că ţara are nevoie de soldaţi”. înainte 
se trăia uşor, nu te gândeai la bani. Aveam 
salariu de 160 de ruble şi din banii aceia reu- 
şeam să şi economisim. Cu mult mai uşor se 
trăia atunci decât acum. Cu trei copii ieseai la 
pensie la 52 de ani, iar cu cinci copii ieşeai la 
pensie la 50 de ani. Eu cu primul copil am stat 
acasă un an jumate iar cu ultimul copil am 
stat trei ani. Iar în concediul de maternitate 
nu primeai prea mult. 

Era comun pentru femei să îşi facă control 
ginecologic periodic? 

Depinde în ce domeniu lucrai. în perioada 
sovietică, de exemplu, învăţătoarele şi pro- 
fesoarele făceau un control medical anual. 
Şi atunci făceau şi control ginecologic. Dar 
lumea care lucra la câmp nu făcea un control 
niciodată. Doar cei care lucrau direct cu alţi 
oameni. 

In perioada sovietică era răspândită prac- 
tica de a naşte cu moaşă? 

La noi în sat era punct medical şi moaşă. Toa- 
tă lumea năştea în sat cu moaşa până spre 


sfârşitul anilor 70. Pe urmă s-a făcut spital de 
sector şi maternitatea cu medic ginecolog. 
S-a modernizat şi toată lumea năştea acolo. 

Femeile care sunt acum bătrâne vorbeau 
despre metodele contraceptive pe care le 
foloseau în tinereţe? 

Cineva m-a învăţat că după actul sexual te 
duci şi urinezi, te scuturi şi aştepţi. După ce 
urinam, îmi contractam muşchii şi mai stă- 
team puţin şi vedeam cum curge sperma. Pe 
urmă tot timpul aşa făceam şi nu am mai ră- 
mas gravidă. Şi cineva m-a sfătuit ca dacă faci 
sex de mai multe ori, după prima ejaculare să 
se ducă bărbatul şi să urineze ca să se ducă 
ce a rămas. 

O fată săracă de la noi din sat a născut un 
copil pentru că nu a avut bani de avort şi l-a 
aruncat. Acum a mai născut încă un copil. Şi 
îi spunea unei prietene că deşi s-a protejat, 
tot a rămas gravidă. Iar prietena asta i-a spus: 
“ştii ce face soţul meu? El m-a învăţat că dacă 
dă drumul pe buric, sigur nu rămâi gravidă”. 
Doamne ce am mai râs. A avut în vedere un 
act întrerupt, dar ea credea că dacă dă dru- 
mul pe buric, sigur nu rămâi gravidă. 

Mai era o metodă să fierbi o cărămidă în căl- 
dare şi să stai deasupra la aburi, iar apoi se 
pornea menstruaţia. O femeie a rămas gravi- 
dă şi a băut nişte picături de iod amestecate 
cu apă. Asta a declanşat o hemoragie straşni- 
că de era să moară....au salvat-o la spital. 

Dar dacă se putea face avort la spital, de ce 
încercau femeile aceste metode? 

Păi îţi spuneam că era o ruşine. Nimeni nu 
aducea foaie de boală pe trei zile pe care să 
scrie că au fost la avort. Dormeau o noapte în 
spital şi a doua zi mergeau la lucru ca să nu îşi 
dea nimeni seama că au fost la avort. 

Mai erau nişte pastile pe care trebuia să le bei 
în ziua în care trebuia să îţi vină ciclul. Dar 
asta era doar pentru femeile care aveau ciclu 
regulat. 

Cum a fost când v-aţi hotărât prima oară 
să faceţi avort? 

Eu am născut primul copil prin cezariană şi 
mi-a spus doctoriţa că cinci ani nu trebuie să 
mai rămân gravidă. Şi eu ştiam că trebuie să 


merg la avort pentru că altfel îmi risc viaţa, 
între primul şi al doilea copil am avut vreo 
patru avorturi. Doctoriţa mea a făcut milioa- 
ne de avorturi. Acum are vreo 70 de ani. Eu 
o sunam şi doar îi spuneam că vin. Nu cred 
că a avut niciodată cazuri în care să moară 
cineva. 

Şi femeile cum ştiau exact când să facă 
avort? Care era termen maxim până la 
care se putea face avort? 

11 săptămâni, aşa se socotea. Eu când eram 
gravidă la un moment dat m-am dus la ea şi 
credeam că sunt în 11-12 săptămâni. Dar ea 
când m-a consultat mi-a zis că sunt 13-14 şi 
să ea nu se bagă la aşa ceva. Şi aşa s-a născut 
Carolina. Soţul meu vroia băieţi pentru că 
spunea că noi doi suntem urâţi şi fata o să fie 
urâtă. 

Cum era ascuns avortul de bărbaţi? 

Ei chiar nu aflau. Pe soţul meu nici nu îl inte- 
resa. Eu la un moment dat mi-am pus o spi- 
rală ca să nu rămân gravidă. Mi-a introdus-o 
doctoriţa şi mi se părea că trebuie să merg 
crăcănată până se fixează. Vreo două luni 
nu am avut ciclu iar apoi a început să curgă 
foarte tare. Am vorbit cu o prietenă care mi-a 
spus că e normal să curgă mai mult dacă 
două luni nu mi-a venit deloc. Dar apoi am 
văzut că nu se mai opreşte şi mă simţeam rău 
de tot. Curgeau şi cheaguri. Soacra mea mi-a 
spus că a avut la un moment dat un avort 
spontan şi că au dus-o la spital cu căruţa cu 
fân ca să o cureţe. Când i-am spus ei că îmi 
curge rău de tot, ea i-a spus soţului meu să 
caute o maşină şi să mă ducă de urgenţă la 
spital. Iar el nu a căutat maşină şi am rugat pe 
altcineva să mă ducă. Acolo a venit doctoriţa 
şi i-am spus să îmi pună o injecţie sau ceva. 
Iar ea mi-a zis că ce inţecţie să îmi mai pună, 
că să zic mersi că am ajuns până aici. Am fost 
gravidă în trei luni şi am făcut avort spontam. 
îmi curgea sânge din ce în ce mai tare pe zi ce 
trece. Am rămas gravidă şi cu spirală. Şi apoi 
nu mi-a mai pus pentru că aveam uterul prea 
mare şi nu se prindea spirala. Doctoriţa mi-a 
zis că dacă nu veneam la spital în seara aia 
muream acasă. După ce m-a curăţat le-a spus 


asistentelor să mă supravegheze ca să nu 
ies să caut o maşină de ocazie spre casă. Că 
eu aşa făceam, mergeam la avort şi apoi cău- 
tam o maşină de ocazie spre casă. Am sunat 
acasă şi am rugat să vină după mine. A venit 
soţul meu să mă ia, iar pe drum spuneau niş- 
te glume şi am mai râs şi eu. Când am ajuns 
acasă i-am povestit soacrei ce s-a întâmplat, 
iar soţul meu mi-a zis să nu fac pe bolnava 
pentru că în maşină râdeam. El auzea toată 
povestea dar îi trecea pe lângă urechi. Faptul 
că am râs în maşină era pentru el dovada că 
nu am avut nimic. 

Eu pe al doilea copil l-am născut spontan. 
Eram în spital şi mă pregăteam pentru ceza- 
riană. Trecuseră trei ani de când am născut 
primul copil. Dar eu vroiam să nasc natural 
pentru că soţul meu îmi spunea: “închide 
gura că tu nici copii nu ştii să faci!”. Iar eu atât 
de tare mă supăram şi am plâns foarte mult 
din cauza asta. Unde mergeam eu la Ştefan 
Vodă, doctoriţa nu m-a lăsat să nasc natural 
pentru că a spus că nu au trecut decât trei ani 
de când am făcut cezariană şi nu pot să nasc 
aşa. Eu am fugit din spital şi am venit la Chi- 
şinău. Am sunat la ambulanţă şi le-am spus 
că am venit în vizită şi că trebuie să nasc. M-a 
luat ambulanţa şi m-a dus la centrul pentru 
mame şi copii şi acolo au vrut să mă trimită 
la cezariană. Dar eu nu am vrut pentru că 
asta era scopul să îi dovedesc omului meu că 
eu pot să nasc. M-au dus la profesorul Paladi 
care a văzut că eram pregătită şi a zis că pot 
să nasc. Mie mi-a părut bine. îmi trecuse ter- 
menul şi mi-au făcut injecţii care să grăbeas- 
că naşterea. M-au urcat pe masă şi mi-au rupt 
apa. M-am dus în salon să aştept naşterea. 
Eu mă plimbam şi am început să am dureri. 
La un moment dat am simţit “buh” în mine, 
după 20 de minute de când îmi rupseseră 
apa. Imediat am născut şi s-a considerat naş- 
tere rapidă. După aceea mi-au băgat mâna în 
uter ca să vadă dacă nu s-a rupt. Toţi se mi- 
rau că am născut natural. Primul meu copil 
a avut 4,6kg, al doilea 3,6 kg si ultimul 4,8kg. 

Pasaje dintr-un interviu realizat de Simina 
Guga în aprilie 2012 cu doamna Judith Arde- 
leanu (81 de ani), fost medic şi cercetător la 
Institutul Cantacuzino, actual rezident al că- 
minului de bătrâni MosesRosen din Bucureşti. 

• Când am intrat eu la facultatea de medicină 
în 1959 erau foarte multe femei. La fel de mul- 
te femei ca şi bărbaţi. Se iniţiase această teo- 
rie că fetele sunt mai grele la cap, dar trebu- 
ie să vă spun că nu erau cu nimic mai puţin 
inteligente decât bărbaţii. [...] Erau multe fete, 
colege de-ale mele care nu îndrăzneau să răs- 
pundă, erau timide. Aveau un anumit com- 
plex al sexului care ţi s-a infiltrat fără voia ta 
şi poate fără voia părinţilor, că un băiat e mai 
apreciat, iar dacă răspunde un băiat e mai vo- 
loros răspunsul lui decât cel al unei fete. Eu 
nu mai aveam complexe din cauza UTC-ului 
care mă trimitea în şcoli. Eu de atunci ştiu să 
vorbesc în public. 

• Eu de când eram mică îmi doream să fiu bă- 
iat şi îi reproşam mamei mele că nu m-a făcut 
băiat. Aveam 5-6 ani şi am observat că toată 
viaţa lor bărbaţii iau decizii, ei hotărăsc în 
familie, ei organizează, ei au mai multe drep- 
turi în societate. Ei pot să aibă şi zece amante, 
iar o femeie până nu demult nu avea voie să 
aibă niciunul. Trebuia să fie numai a soţului. 
Era un fel de sclavagism treaba asta. Plus un 
amănunt: băiatul când face pipi, scoate puţi- 
ca şi face la un pom, pe când fetiţa trebuie să 
îşi dea jos chiloţii şi o vede toată lumea că ea 
face pipi. Argumentele mele erau de valori 
total diferite, dar pentru mine aveau aceaşi 
valoare. Iar mama zicea: “stai liniştită că la 20 
de ani ai să fi băiat”. “Păi cum am să fiu băiat?”. 
“Iţi explic eu mai târziu”. Când am ajuns la 17- 
18 ani m-a intrebat “vrei să mai fi băiat?”. “Nu 
mai vreau, vreau să fiu fată, vreau să fiu fru- 
moasă, vreau să mă curteze băieţii, să roias- 
că în jurul meu... şi aşa s-a terminat drama”. 

• M-am măritat foarte tânără. Asta a fost prima 
greşeală. Eu aveam 18 ani şi el 18 jumate. Aşa 
era educaţia comunistă, că dacă vrei să ai şi 
relaţii sexuale cu fata pe care o iubeşti, trebuie 
să o iei şi de nevastă. Dar nu aveam nici o sursă 
de venit. [...] Am divorţat exact când am termi- 
nat eu facultatea şi am intrat pe leafă. 


• Eu am vrut să fac obstetrică ginecologie. 
Dar nu am putut, sau am zis eu că nu se poate. 
Aveam unmare avantaj că aveam mână mică. 
Dar aveam şi un mare dezavantaj: că eram 
foarte mică şi ca să ajung la masa de operaţie 
trebuia să mă urc pe un scăunel, iar asta era 
prea caraghios. Şi atunci am zis să mă îndrept 
spre altceva şi am ales să fac ceva cu copii, 
în chirurgie şi în obstetrică foarte mulţi sunt 
bărbaţi. Bărbaţii sunt mai voinici, iar ca să 
scoţi un copil din burta unei femei trebuie să 
tragi bine de copilul ăla. Nu e uşor. E o muncă 
fizică. Chirurgia e o muncă absolut istovitoa- 
re şi trebuie să ai un anumit calm pe care de 
regulă îl au bărbaţii şii nu femeile. Femeile 
sunt mai emotive. Bărbaţii sunt mai reci şi 
pot sa acţioneze rapid. Pentru că în chirur- 
gie trebuie să acţionezi rapid şi nu ai timp de 
gândit. 

• Teza mea de doctorat era despre rolul an- 
aerobilor în avortul septic. Şi mergeam în 
spitale pentru a asista la avorturi. Femeile 
nu erau chiar proaste. îşi provocau un avort 
incomplet. Important era să producă hemo- 
ragie, cu o rădăcină de muşcată, cu orice. 
Chemau salvarea şi erau internate urgent la 
ginecologie. Medicul îşi dădea seama că e un 
avort septic incomplet, îi făceau chiuretajul, 
îi dădeau antibiotice cu spectru cât mai larg 
şi vindecau pacienta. Era o metodă ca să sca- 
pe de copil. Asta făceau femeile inteligente. 
Altele ziceau că l-au omorât, cu moaşe cu nu 
ştiu ce, dar nu scăpau. Multe mureau acasă 
cu infecţii pentru că jumătate de făt rămânea 
în uter şi femeia nu îşi dădea seama. Erau di- 
verse metode. în primul rând, acţionau foar- 
te mult aceste moaşe care încercau diverse 
metode pentru că toate instrumentele chi- 
rurgicale le fuseseră confiscate. Cu diferite in- 
strumente improvizate făceau avorturi, însă 
foarte rar reuşeau să golească complet uterul 
şi femeia să aibă o imunitate destul de bună 
încât să scape de infecţie şi să supravieţuias- 
că. Multe din aceste femei ajungeau până la 
urmă la spital şi la concluzia că e cel mai bine 
să facă un avort incomplet ca să ajungă să li 
se facă chiuretaj. Când ajungeau pe masa de 
operaţie, la birou stătea securistul care nota 
tot şi o interoga: “ce ţi-ai făcut? cine ţi-a făcut” 
“singură mi-am făcut", “fii atentă că dacă min- 


ţi ajungi la puşcărie şi tu şi aia care ţi-a făcut”. 
Era o situaţie absolut groaznică şi femeile 
erau interogate pe masa de operaţie. Pe de 
altă parte erau mulţi copii care se năşteau 
totuşi, cu malformaţii provocate de încercări 
de avorturi neştiinţific făcute. 

• Eu nu am făcut un avort septic. Am ră- 
mas gravidă şi am trecut printr-o comisie 
care accepta chiuretajul terapeutic la fe- 
meile care aveau contraindicaţii de a ţine 
sarcina. Eu m-am născut cu o megavezică 
urinară şi asta era indicaţie de întrerupere 
a sarcinii. [...] Cu drept de avort erau numai 
femeile cu probleme medicale sau cele 
care aveau deja 4 copii. La astea mergea 
foarte simplu pentru că veneau cu certi- 
ficatul de naştere al copiilor şi le lăsau [...] 
M-am dus la Filantropia şi un coleg de-al meu 
mi-a făcut chiuretaj. Securistul era şi el acolo. 

Mai era o chestie care era pur şi simplu din 
sadism: chiuretajul se făcea fără anestezie. 
Ca femeia să nu uite şi să nu repete. Şi în ca- 
zul meu a fost fără anestezie. Putea să iţi facă 
anestezie în venă sau anestezie locală, dar 
am zis să îmi facă fără ca să nu aibă colegul 
meu complicaţii. Şi am suportat, strângeam 
din dinţi şi îl strângeam pe ăsta de pulpe, îl 
ciupeam. Şi securistul, care stătea la birou şi 
se uita în curul meu, mă întreabă “şi domni- 
şoară, cum aţi rămas gravidă?” “domne, hai 
că îţi povestesc când cobor de aici pentru 
că acum am dureri prea mari. Dar pe scurt, 
cam aşa cum rămân toate femeile: întâi se 
regulează şi apoi rămân gravide. Dacă nu 
ştiai lecţia asta până acum, ţi-o spun eu.” 

Dar erau şi mulţi din ăştia care nu vroiau să 
participe, nu vroiau să asiste la chiuretaj. 
“Domnule doctor, eu nu vreau să intru, nu 
vreau să particip, eu sunt emotiv!” “Domnul 
securist, tovarăşe, vă rog din suflet pentru că 
nu pot face chiuretajul daca nu staţi şi dum- 
neavoastră aici. O să staţi cu spatele dar să fiţi 
prezent şi să scrieţi acolo în procesul verbal 
că aţi fost acolo.” Au fost nişte situaţii groaz- 
nice, ai zice că asta s-a întâmplat în societatea 
feudală, dar s-a întâmplat în societatea foarte 
avansată, cum ziceau ei, societatea ceauşistă, 
care ziceau ei că e comunistă. A fost teroare. 


• Generaţia de copii care totuşi s-au născut 
după decretul de interzicere a avorturilor 
s-au numit decreţei. Cum erau generaţia de 
copii cu cheia de gât. Ăştia erau copiii care 
în vremea războiului veneau de la şcoală, 
mama era la serviciu, trebuiau să aibă cheia, 
să descuie uşa, să îşi încălzească de mâncare 
şi să spele vasele, să pună toate vasele la loc 
şi apoi să îşi facă singuri temele pentru că 
părinţii erau la lucru. Apoi a urmat generaţia 
decreţeilor. 

Aceşti decreţei s-au născut după decret, 
unii cu aprobări făcute aşa şi aşa, sau deloc, 
care mereu s-au simţit terorizaţi de ideea că 
cineva nu i-a vrut. Ei deveniseră într-un fel 
bolnavi psihic, pentru că părinţii nu i-au vrut. 
Majoritatea creşteau în familii dar erau mul- 
te familii dezorganizate, femei care nu aveau 
bărbat. Presiunea pe femei era imensă. 

• în relaţiile de cuplu obsesia era “nu ne re- 
gulăm că rămân gravidă”. O plăcere devenea 
teroare, o spaimă de a nu rămâne gravidă. [...] 
Băieţii ştiau că ăsta este un mare curvar, dar 
eu habar nu aveam cum stă treaba. Deodată 
mă ia aşa de mână şi mă trânteşte pe jos şi el 
deasupra mea gata să se deschidă la şlit. Şi 
eu ce crezi că făceam în clipa aia? Calculam 
că dacă mă regulează... că precis nu scap ne- 
regulată... dacă rămân gravidă sau nu. La un 
moment dat i-am dat un picior în burtă şi am 
urlat groazic. S-a speriat şi el şi nu a apucat să 
intre în acţiune. Mi-am luat geanta şi am fugit. 

• Pe vremea comunisumului se făceau peri- 
odic controale ginecologice obligatorii. Era o 
reţea întreagă de poliţişti care urmăreau con- 
tacţii. Femeia care avea o boală venerică tre- 
buia să spună cu cine s-a culcat, îl prindeau 
pe ăla şi îl tratau obligatoriu. 

• Cu noua propunere legislativă, ne ducem 
puţin în trecut. Obsesia lor este că în momen- 
tul de faţă populaţia este îmbătrânită, nu se 
nasc copii, oamenii nu mai vor să facă co- 
pii. Vor să interzică avortul, dar se va repeta 
acelaşi lucru. Vom fi la fel de criminali cum 
a fost Ceauşescu. Au fost foarte multe femei 
în România care au murit din cauza acestui 
avort septic. 

• Primul ministru maghiar, Viktor Orbân, a 
fost “înfuriat” de încurajarea UE pentru licen- 
ţierea pilulei abortive în Ungaria. Profesorul 
de drept constituţional, Gâbor Jobbâgyi, a 
menţionat că pilula buclucaşă încalcă noua 
Constituţie Pro-Life, în care viaţa este prote- 
jată de la concepţie. Chiar dacă pilula a fost 
licenţiată la presiunile UE, nu va intra în far- 
macii, au asigurat reprezentanţii Ministeru- 
lui Sănătăţii. 

• în susţinerea interzicerii avortului, primul 
ministru turc, Recep Tayyip Erdogan, a de- 
clarat: “Fiecare avort este un Uludere” (Masa- 
crul de la Uludere a avut loc în 28 decembrie 
2011 când au fost omorâţi 34 de tineri kurzi 
într-un raid aerian al armatei turce). 

• în centrele de plasament din România tră- 
iesc aproximativ 20.000 de copii. Jumătate 
dintre cei care au atins vârsta şcolară nu sunt 
înscrişi într-o formă de învăţământ, iar 10% 
dintre copiii instituţionalizaţi sunt internaţi 
temporar în spitale de psihiatrie. Adopţiile 
nu sunt promovate în România, iar multe 
femei/cupluri nu iau în considerare posibili- 
tatea de a adopta un copil decât în situaţia în 
care nu pot face unul. 


PRO LIFE 

INTERVIU CU O VIITOARE 
MAMA - RETROSPECTIVA SI 
INTROSPECTIVA 

Interviu de Simina Guga 


Am aflat acum 2 luni că sunt însărcinată. La 
început a fost puţin incert pentru că vedeam 
liniuţa aia de pe test şi nu ştiam dacă e clară 
sau neclară. în fine, până la urmă am fost la 
medic şi am aflat că e cert. în momentul ăla 
am început să îmi pun întrebări, dar într-un 
alt mod decât îmi pun de obicei. Practic nu 
mă întrebam ce aş face dacă aş fi o mamă sin- 
gură sau cum mi-aş schimba programul sau 
viaţa, ci mai mult de ce unii oameni aleg să 
aibă copii şi alţii să nu aibă. De ce se întâmplă 
avorturile sau ce se întâmplă în continuarea 
procreerii. Mi-am dat seama că ce s-a întâm- 
plat în comunism când erai forţat să produci 
masă şi să contribui la extinderea populaţiei, 
acum când poţi să alegi, alegi să acţionezi. 
Dacă nu acţionezi, lucrurile se întâmplă de 
la sine şi se naşte copilul, iar dacă îţi foloseşti 
puterea, decizia, voinţa şi libertatea, acţio- 
nezi, faci ceva şi nu se mai întâmplă. 

Pe de altă parte sunt toate componentele 
pragmatice, uite că nu am o situaţie materi- 
ală sigură sau pentru copil ai nevoie de tot 
felul de obiecte, şi peste 20 de ani trebuie să 
meargă şi la facultate. Te proiectezi într-un 
viitor îndepărtat, vrei ca totul să fie planificat, 
totul să fie perfect, ca într-o lume mai mult 
de genul a ce se întâmpla în America în anii 
‘60. Şi mi-am dat seama că astea sunt nişte 
lucruri superficiale. Acelaşi lucru se întâm- 
plă şi cu cele care ţin de relaţie, că trebuie 
să ai o relaţie stabilă, siguranţă, căsătorie. 
Sau chiar şi mai pervers de atât, că e foarte 
importantă viaţa profesională, cariera, iar 
eu îmi sacrific instinctele, dorinţele care de 
fapt îmi conferă mie un simţ al firescului. Mi 
le obturez şi mă duc într-o zonă în care eu 
caut acceptarea sau lauda societăţii pentru 
că am ajuns în nu ştiu ce poziţii sau că am 
anumite posesiuni. Sunt lucruri care ţin de 
orgoliu şi de nişte poziţii sociale şi profesio- 
nale care sunt parte din lumea convenţiilor. 
Practic mi-am dat seama că toate motivele 
pentru care aş face avort nu stau în picioa- 
re pentru mine acum. Eu am o părere bună 
despre mine, am o părere bună despre tatăl 
copilului, m-am decis la un moment dat să îi 
scriu după câteva zile şi m-a surprins reacţia 
lui. [...] Răspunsul a venit după câteva zile şi a 
fost unul pozitiv, încurajator. 

Pe de altă parte am mai avut o experienţă 
acum 6 ani, când am rămas însărcinată, am 
fost la medic , mi-am făcut tot felul de con- 
troale şi mi-au spus că am o bacterie. Mi-au 
recomandat un tratament cu ovule. Am în- 
trebat dacă e ok cu sarcina, pentru că încă 
nu luasem decizia şi după ce am urmat tra- 
tamentul am avut un avort spontan care clar 
a fost din cauza tratamentului. Am observat 
şi din cum vorbea doctoriţa cu mine la o cli- 
nică privată când mi-a zis: “ tu ai 22 de ani, 
eşti studentă, nu faci copilul nu? Adică să nu 
te gândeşti să faci copilul!”. I-am spus că nu 
m-am decis, apoi s-a întâmplat treaba asta, 
iar apoi am citit prospectul de la ovule unde 
scria că nu sunt recomandate femeilor gravi- 
de. A fost bizar. Şi la fel de bizar mi s-a părut 
şi acum când am fost la alt medic care în mo- 
mentul în care am fost la a doua vizită, prac- 
tic asistenta s-a uitat şi a văzut că nu eram 
în registrul de gravide unde trebuiau să mă 
treacă, iar când a întrebat-o pe doctoriţă, ea a 
zis că nu m-a trecut pentru că şi-a imaginat că 
sigur o să fac avort pentru că sunt încă tânără 
şi nu sunt căsătorită. Ţi se sugerează cumva 
să îţi vezi de munca individualistă şi să pro- 
spectezi terenul până când găseşti un făt fru- 
mos care are vile şi maşini. E puţin trist. Este 
o oarecare educaţie informală, de la medici... 
Şi societatea funcţionează pe bază de tradiţii, 
iar partea mai umană se pierde. [...] 

Pe de altă parte, legat de naştere şi cum se 
întâmplă lucrurile practic, e iar tristă situaţia. 


Acum câteva zile mergeam pe stradă şi am 
auzit o doamnă de etnie romă care spunea 
că erau două femei care năşteau în salon şi 
ea a născut în sala de aşteptare. Apoi e treaba 
cu câtă mită trebuie să dai la spital... 300 de 
euro la Elias, 200 de euro la Polizu. [...] Trebu- 
ie să dai la tot felul de specialişti cu care nu 
prea interacţionezi sau nu intri în contact 
deloc. S-a creat aşa o tradiţie destul de biza- 
ră pentru o operaţie care este susţinută de 
casele de asigurări. Dar ce e mai bizar este 
că la naştere, dacă nu sunt probleme, naşti 
doar cu asistenta. Iar tu trebuie să plăteşti 
banii pentru medic, prin ritualul format, prin 
legea nescrisă. La spitalele private este foarte 
scump: 2000-3000 euro, deci peste puterile 
financiare ale unui om cu un salariu mediu, 
sau minim nici nu mai spun... 

Şi care sunt avantajele clinicilor private? 

Avantajul este că îţi faci tu singură un pro- 
gram pentru naştere care este respectat. îţi 
poţi pune tu cerinţele acolo, de exemplu 
dacă vrei ca copilul să stea cu tine în came- 
ră, dacă vrei să nu primească lapte din bibe- 
ron şi să fie alăptat doar la sân...Plus, pentru 
membrii familiei este mai prietenos pentru 
că nu este cu program de vizite. Acum şi spi- 
talele de stat au introdus un sistem în regim 
de privat, cu nişte rezerve mai speciale. Se 
bat între ele ca hotelurile. Cred că e impor- 
tant şi cadrul, dar mai ales în timpul naşterii, 
şi mai puţin după aceea. în timpul naşterii 
este greu dacă eşti tratată ca un obiect. [...] 
Dacă vrei să alegi trebuie să faci mai multe 
vizite şi să faci o muncă de detectiv. Şi mai 
sunt nişte lucruri trase de păr: unele clinici 
au sistemul de naştere în apă, dar şi-au făcut 
ditamai bazinele şi apa aia trebuie încălzită 
cu 1-2 ore înainte de naştere. De multe ori se 
ratează momentul pentru că nu sunt gân- 
dite logic lucrurile, este o grandomanie şi 
se umblă şi după lux la clinicile private. [...] 

Ce ai discutat cu tatăl copilului după ce 
amândoi v-aţi hotărât ca el să se nască? 

Nu am discutat despre posibilităţi. El se între- 
ba ce o să comunice cu copilul şi se gândea că 
nu o să poată să comunice cu el decât după 
13 ani. Eu încă nu simt că există altcineva în 
mine, doar că văd că se umflă burta un pic. 
Dar am înţeles că se schimbă situaţia atunci 
când începe să se mişte şi va exista interac- 
ţiune reală. Mi-am dat seama că deşi citesc 
lucruri, nu ştiu cum o să fie. Trăim în foarte 
multe incertitudini, şi să vină ceva care să 
îţi aducă şi mai multe confuzii şi alegeri de 
făcut... cred că e foarte mult. Dar de multe 
ori lucrurile nu sunt aşa cum ni le imaginăm 
noi... ca atunci când suntem mici şi ne e frică 
de bau bau, iar apoi vedem că nu era nimic. 
S-ar putea ca şi copilul să fie un bau bau pen- 
tru noi. 

Cum te gândeai la ideea de a avea un co- 
pil? 

Nu am ajuns la vârsta la care să mă gândesc. 
Nu mă gândeam foarte mult pentru că poate 
exista o temere că îmi va reduce din libertate 
sau din interacţiunea socială. Dar mi-am dat 
seama că sunt multe lucruri pe care le facem 
pentru a ne umple timpul într-un mod plă- 
cut, şi poţi face chestii şi cu copilul lângă tine. 
în esenţă, cred că tot ce ne dorim este să fim 
noi bine, să fim acceptaţi şi să ne înţelegem 
şi cu cei din jur. Practic nu avem nevoie de 
foarte mult. După ce am fost prima oară la 
medic şi am aflat, am făcut un fel de sondaj 
pe la oamenii din jur şi după ce am primit de 
la ei un feedback cum că aş putea fi o mamă 
foarte bună şi nu vedeau de la mine chestia 
asta ca pe ceva străin sau ciudat... li se părea 
surprinzător, dar majoritatea s-au bucurat. [...] 
Din moment ce poţi să ai grijă de tine, singur 
într-un oraş, de 10 ani, şi ai reuşit să te inte- 


grezi, să îţi faci prieteni, atunci eşti respon- 
sabil. Cred că şi frica asta de responsabilitate 
este cumva supraestimată. Sunt nişte frici de 
a forma pe cineva, de a spune ce e bine şi ce e 
rău. Nu ai cum să ştii niciodată ce e bine şi ce 
e rău, dar ştii ce ţi se pare ţie firesc şi uman şi 
ce ţi se pare grotesc şi inuman. Şi asta poţi să 
transmiţi mai departe prin sfaturi...Sunt frici 
de a porni pe un drum nou, de a intra într-un 
necunoscut pe care nu poţi să îl cuprinzi îna- 
inte de a face primul pas. Dar este clar o barie- 
ră, de care treci mai uşor sau mai greu. 

Ce părere ai despre adopţii? 

Şi aici este vorba de o frică legată de resur- 
se şi de faptul că natura nu se echilibrează 
singură. Noi am depăşit natura cu progrese 
tehnologice şi chiar cu a ne întârzia moartea. 
[...] Mi se pare puţin bizar să iei totul foarte 
statistic şi dacă unii fac mai mulţi copii, tu 
să nu mai faci. [...] Mi-ar plăcea să nu mai fie 


copii de adoptat, pentru că ei au de multe 
ori probleme. Mama mea a fost adoptată şi 
a avut tot felul de probleme emoţionale, so- 
ciale, frustrări... simţea tot timpul că trebuie 
să manifeste o gratitudine faţă de părinţii 
adoptivi pentru că au făcut gestul ăsta faţă 
de ea. Şi practic nu a fost de multe ori ea în- 
săşi. Oricum, e mai bine să primeşti afecţiune 
decât să nu primeşti nimic. Dar sper că se va 
dezvolta un sistem în care părinţii să îşi poa- 
tă creşte copiii, inclusiv prin ajutoare sociale. 
[...] E un subiect sensibil şi cred că ar trebui să 
vorbim mai mult despre asta. 

Eu nu am avut niciodată o părere clară des- 
pre avort. Nu am ştiut dacă sunt pro sau 
contra. Deciziile au fost luate în aceste două 
cazuri cumva în afara mea. Şi într-un fel mă 
bucur, dar nu ştiu dacă se va întâmpla mai 
târziu ceva, ce aş face. [...] încă îmi este greu să 
înţeleg tot procesul. 

UNIUNEA SOVIETICĂ A FOST PRIMA TARA DIN LUME CARE A LEGA- 
LIZAT AVORTURILE IN 1920 LA DORINŢA LUI LENIN? 

Acesta vroia să elibereze femeia de familie şi să o integreze cat mai stabil în producţie, contri- 
buind astfel la construirea comunismului descris de Marx. în 1936, Stalin a scos avortul în afara 
legii, în scopul creşterii populaţiei ţării, însă din 1954 avortul a fost legalizat, situaţie care se men- 
ţine până în prezent în aproape toate statele din fosta URSS. 

• în noiembrie 2000, în Franţa, Curtea de Apel a recunoscut dreptul unui copil pe nume Nicolas 
Perruche care s-a născut cu leziuni genetice grave, de a da în judecată doctorul care a diagnos- 
ticat greşit un caz de pojar al mamei însărcinate. împotriva dorinţei ei, i s-a interzis să avorteze. 
Ceea ce apare ca un obiect de controversă nerezolvabil din punct de vedere legal îi acordă totuşi 
micului Nicolas dreptul de a nu se fi născut. 

• Dificultatea este deopotrivă de ordin logic şi ontologic. Dacă deja e problematic ca o fiinţă să 
poată invoca dreptul său de a nu fi, este cu atât mai dificil să gândim că o nonfiinţă (care este 
practic aceea care nu s-a născut încă) poate revendica dreptul de a rămâne ca atare, şi în conse- 
cinţă de a nu intra în sfera existenţei (sphere of being). Ceea ce apare ca fiind nerezolvabil în ter- 
meni juridici este relaţia între realitatea biologică şi persoana de drept, adică, între viaţa naturală 
(natural life) şi o formă - de - viaţă (form of life). Esposito (Bios) 

f amilia 

1. Ce trebuie sa stea la temelia 
întemeierii unui cămin? 

2. Credeţi în dragostea fulger, de la prima 
vedere ? 

3. Cu eît timp înainte de căsătorie 
v-aţi cunoscut? 

4. Ce aşteptaţi de la viitorul soţ? 

DISCURSUL PRO-LIFE 
SI LOGICA PRODUCŢIEI 
TEOCRATICE 

Irina Costache 




Seif Digital Abortion, ilustraţii preluate din 
cartea When birth control fails... de Suzann 
Gage, 1979 


în ultimii doi ani spectrul avortului face rava- 
gii în România, dar şi în lume. Cruciada anti- 
avort locală are susţinători atât din partea 
teologilor mistici, precum părintele Nicolae 
Tănase (figura centrală a mişcării Pro-Vita, 
membru fondator al organizaţiei Pro-Vita, 
manager al unei comunităţi de peste 300 de 
persoane - copii ai străzii) sau a unor perso- 
nalităţi laice şi influente politic, precum Te- 
odor Baconschi sau Mihail Neamţu. Alături 
de aceştia apar noi figuri Pro-Life neoprotes- 
tante dar şi figuri politice feminine care se 
consideră reprezentantele tuturor femeilor. 
Alianţa mistico-politică nu încearcă doar să 
criminalizeze avortul. Aceasta e doar lupta 
vizibilă. Practic, miza acestei cruciade este 
aceea de a întări, pornind de pe poziţii orto- 
doxe, patriarhalizarea vieţii publice şi inti- 
me a cetăţenilor, un proces în cadrul căruia 
corpul femeii devine locul predilect pe care 
se înscriu, la propriu, efectele puterii machis- 
te. Mai mult, această resemnificare în cheie 
teologică a avortului exprimă aspiraţia ne- 
oconservatoare spre un stat în care religia 
şi instituţia bisericii ortodoxe joacă un rol 
central. Din acest punct de vedere, mişcarea 
anti-avort şi Pro-Life reprezintă de fapt expre- 
sia camuflată a reorganizării statului înspre o 
putere teocratică. 

Desigur, această pasiune pentru extazul me- 
dieval al cezaro-papismului nu este strict 
reductibilă la pulsiunile religioase ale teo- 
logilor locali şi intelectualilor laici cu rol de 
portavoce ideologică. Contextul economic, 
instituţional şi ideologic global transformă si- 
tuaţia locală într-o reflectare colonială a unor 
tendinţe ce structurează chiar centrul impe- 
riului capitalist şi militar - SUA. Acolo, alianţa 


anti-iluministă dintre neoliberali şi neocon- 
servatori pecetluită în timpul administraţiei 
Reagan şi perpetuată în diferite forme de ad- 
ministraţiile ulterioare a deschis calea impu- 
nerii mesajului neoprotestant şi mesianic nu 
doar asupra politicii externe americane prin 
războiul purtat contra aşa-zişilor terorişti, 
ci şi, mai ales, asupra modului de gândire a 
guvernării şi, implicit, asupra corpului cetă- 
ţenilor. 

Politicile anti-avort sunt, aşadar, semnul cel 
mai clar al unui mod de guvernare în care 
puterea imperiului se înscrie într-un mod 
direct, imediat, asupra corpului subiecţilor. 
Scopul acestei inscripţionări este evident 
productivitatea - regula de aur a capitalismu- 
lui global. Astfel, sunt produşi soldaţi discipli- 
naţi, atât în sens propriu, cu rolul de a susţine 
războaiele imperiului, cât şi în sens simbolic, 
ei alcătuind armata disciplinată ce consumă 
în exces produsele industriei capitaliste. 

Corpul subiecţilor încetează a mai fi proprie- 
tatea acestora şi garantul drepturilor lor - aşa 
cum sună teoria liberală clasică - devenind, 
în schimb, simplă materie primă în produc- 
ţie. La fel cum celelalte resurse comune sunt 
apropriate şi privatizate de capitalism (pă- 
mânt, apă, aer, cunoaştere), şi corpul urmea- 
ză aceeaşi traiectorie: el devine o resursă im- 
portantă ce trebuie controlată. 

Campania anti-avort şi ideologia Pro-Life - 
care este doar la un prim nivel religioasă şi 
conservatoare - sunt parte a procesului de 
privatizare şi luare în posesie a corpurilor. 

Desigur, în contextul în care corpul devine 
materie primă în producţie, pierderile, rebu- 
turile sunt inevitabile, iar în acest caz e vorba 
de viaţa fiinţelor vii. Aşa cum alţi comenta- 
tori au observant deja, în timp ce ideologia 
neoconservatoare anti-avort preamăreşte 
dreptul la viaţă al fetusului nenăscut, cumva 
în contradicţie chiar cu fundamentele ideo- 
logiei creştine, oamenii deja născuţi sunt cel 
mai adesea reduşi la un statut precar, chiar 
sub-uman, datorită relaţiilor de producţie şi 
acumulare specifice capitalismului. 


SCĂDEREA BUGETULUI PEN- 
TRU CHELTUIELI PUBLICE LEGA- 
TE DE SĂNĂTATE SI EDUCAŢIE, 
CONCOMITENT CUSTAGNAFÎEA 
SALARIILOR SI CHIAR A MUN- 
CILOR TEMPERARE PROST RE- 
MUNERATE - TOATE ACESTE 
DINAMICI DIN ULTIMII 40 DE 
ANI AU FĂCUT CA MILIARDE DE 
OAMENI DE PE TOT GLOBUL SĂ 
SUBZISTE ÎN CONDIŢII MIZERA- 
BILE. 

Printre aceştia, cei mai afectaţi şi vulnerabili 
sunt desigur copiii. în legătură cu aceştia, 
ideologia neo-conservatoare şi Pro-Life tace 
mâlc. Corpul asupra căruia acţionează pu- 
terea imperială este o putere genizată care 
utilizează tehnici diferite de modelare a 
subiecţilor femei şi a subiecţilor bărbaţi. în 
acest context, ne interesează mai ales corpul 
femeilor. Astfel, în sistemul capitalist, corpul 
născător al femeii joacă acelaşi rol pe care 
îl jucau fabricile în secolul al 19-lea. Uterul 
este astăzi scena pe care se derulează filmul 
organizării capitaliste: producţie-acumula- 
re-profit. Noul consumator proaspăt sosit în 
lume este la rândul său rezultatul unui ciclu 
de producţie şi consum, de tehnologii pre si 
neonatale, de emoţii şi energii individuale şi 
sociale. Precum corpul femeii, sexualitatea 
este la rândul său interpelată ca o (re)sursă 
de securitate financiară, emoţională, eco- 
nomică, profesională, fiind controlată prin 
intermediul unui discurs în care sexualita- 
tea este înţeleasă în termeni de vinovăţie şi 
culpă. 

Aceste resemnificări în cheie productivă, 
atât a trupului femeii cât şi a sexualităţii, 
sunt manipulate în discursul Pro-Life. De la 
marşul copiilor nenăscuţi la agonia celor 72 
de ore de reflecţie, de la abstinenţă la jelirea 
publică a celor 23 de milioane de emineşti şi 
brâncuşi avortaţi, de la supremaţia vieţii ne- 
născute asupra celei întrupate şi manifeste, 
toate aceste forme de discurs Pro-Life indică 
aceeaşi logică bazată pe imperativul produc- 
ţiei şi protecţiei celor “sfinte” în detrimental 
banalului şi dispensabilului uman profan. 

• înregistrarea naşterilor şi a mortalităţii pen- 
tru populaţia de culoare din Africa de Sud a 
început abia în 2003. în acelaşi timp biserica 
catolică condamnă folosirea prezervativelor 
(abia în 2010 au existat nişte declaraţii mai 
moderate ale papei în această privinţă) şi a 
contracepţiei cu toate că numărul persoa- 
nelor infectate cu HIV/SIDA în Africa de Sud 
este cel mai ridicat la nivel global, reprezen- 
tând în 2009 17.8% din totalul populaţiei ţării. 

• Biserica catolică se declară Pro-Life. în 
condiţiile unui panopticon extins la nivelul 
reţelelor sociale şi a hegemoniei statisticilor 
(atâta timp cât legitimează reproducerea sis- 
temului economic actual), documentarea 
morţii pare un privilegiu, suveranitatea reli- 
gioasă şi politică pro-viaţă este indiferentă la 
vieţile excluse structural din procesul capita- 
list global. 

Lauren Berlant 

www.supervalentthought.com 

• După ce a crescut foarte mult la începutul 
anilor ‘90, numărul de avorturi a scăzut în 
prezent mult sub valorile înregistrate în pe- 
rioada când acesta era interzis. De altfel, da- 
torită diversificării şi promovării mijloacelor 
de contracepţie, numărul avorturilor a înre- 
gistrat o scădere continuă, din 1990 şi până 
în prezent. 

• în 2004 apare un raport al ONU despre 
Rwanda în care sunt luaţi în evidenţă aproxi- 
mativ 10.000 de copii de aceeaşi vârstă năs- 
cuţi în urma violurilor etnice în masă din tim- 
pul genocidului pe care populaţia Hutu le-a 
comis asupra Tutsi. "Aşa cum s-a întâmplat şi 
în Bosnia, aceste practici de război au schim- 
bat relaţia între viaţă şi moarte aşa cum a fost 


până în acel moment recunoscută în războa- 
iele tradiţionale sau în aşa numitele războaie 
asimetrice împotriva terorismului." în timp 
ce în aceste războaie moartea vine totdeau- 
na din viaţă - şi chiar prin viaţă în cazul ata- 
curilor kamikaze sinucigaşe - in cazul violu- 
lui etnic viaţa apare din moarte, din violenţă, 
din teroarea asupra femeilor care au rămas 
însărcinate în timp ce erau inconştiente în 
urma loviturilor primite sau imobilizate cu 
cuţitul la gât. Esposito (Bios) 

• în condiţiile politicilor de extremă dreaptă 
din Ungaria, moaşele sunt sistematic per- 
secutate. în închisoare se află 5 din cele 15 
moaşe care sunt dispuse să asiste naşteri 
acasă în toată Ungaria. Titlul din cotidianul 
englez The Guardian sună după cum ur- 
mează: "Ungaria: Moaşa Agnes Gereb dată 
în judecată pentru recordul de naşteri acasă" 
("Hungary: Midwife Agnes Gereb taken to co- 
urt for championing home births"). 

Ea a asistat 3500 de naşteri, însă guvernul 
maghiar face presiuni pentru interzicerea 
naşterilor acasă şi pentru obligativitatea 
naşterilor în spital, ceea ce ar crea mai mult 
control asupra corpului femeilor şi ar servi 
interesul companiilor care furnizează echi- 
pament medical şi medicamente. 

• Folosirea pe scară largă a tehnologiilor de 
vizualizare duce de multe ori la cazuri de 
avort selectiv pe baza sexului fătului. în Chi- 
na, unde politica "un-copil" este încă impusă 
de stat, există din ce în ce mai multe cazuri în 
care fetele sunt avortate. 

TEHNO-MATERNITATEA: 
CORPUL IN/VIZIBIL 


"Fragment din Tehno-Maternitate: Regandirea Posibilităţilor oferite de Tehnologiile Reproducti- 
ve", ThirdSpace - jurnal de teorie & cultura feminista , voi IV, numărul 1, noiembrie 2004 
Nadia Mahjouri 



Numeroase critici feministe au arătat că pri- 
mele imagini făcute vreodată unui făt în ute- 
ro şi publicate în revista LIFE, numărul din 
30 aprilie 1965, care au trâmbiţat emergenţa 
unui nou jucător în procesul maternităţii şi în 
particular în momentul dezbaterilor legate 
de avort, şi anume - fătul. înainte de această 
dezvoltare tehnico-ştiinţifică, sarcina era în- 
ţeleasă şi descrisă ca o 'femeie cu copil' chiar 
dacă se înţelegea că în timpul sarcinii avea 
loc un proces de dezvoltare, acest proces era 
epistemologic situat în interiorul corpului 
matern; accesul la drama care constituie 'via- 
ţa înainte de naştere' era inevitabil accesibilă 
prin corpul (solid şi opac) al femeii. Subiectul 
fetal, separat de mamă şi expus pe un ecran, 
nu exista înainte de această primă imagine. 

Cu toatea astea, după o expunere vizuală 
atât de precisă, fătul a căpătat forţă şi legitimi- 
tate ca 'viaţa' însăşi, percepţie care la rândul 
său a permis anti-aborţioniştilor să încadre- 
ze dezbaterea în termenii unui 'drept la viaţă' 
al fătului, drept care ar precede dreptul fe- 
meii de a alege cu privire la propriul corp şi 
propria viaţă. Chiar dacă asta nu înseamnă 
că înainte de noile inovaţii tehnologice care 
au permis vizualizarea fătului nu au existat 
fetuşi în sensul ştiinţific al cuvântului, ci mai 
curând aşa cum explică Addelson, înainte 
de acest moment istoric, ei nu erau membrii 
'ansamblului de actori' care determină felul 
în care ne înţelegem vieţile. Addelson expli- 
că asta prin faptul că: “Ştiinţa este o instituţie 
socială şi culturală, iar dacă ceva din ea 'func- 
ţionează' ca să vindece suferinţa, ştiinţa face 
asta intervenind la construcţia participanţi- 
lor şi a activităţilor lor colective .... Fetuşii şi 
microbii au fost introduşi ca şi participanţi în 
ansamblul scenic care în anumite momente 
şi locuri intră în scenă (şi probabil iese din 
scena în altele). A susţine că ei existau înainte 
să fie 'descoperiţi' este atât o certitudine isto- 
rică cât şi un argument contrafactual. Fetuşii 
ca şi participanţi biomedicali există în mod 
clar de acum.” 

Fătul este astăzi în centrul unui număr mare 
de intervenţii din partea tehnologiilor repro- 
ductive: de la rutina utilizării ultrasunetelor 
pentru a face diagnoza anomaliilor fătului 
până la experimente de pionierat din dome- 
niul chirurgiei fătului. în discursul biomedi- 
cal cât şi în concepţiile contemporane despre 
maternitate, fătul figurează ca jucător - un 
copil cu drepturi, sau deja o fiică sau un fiu. 
în plus, fătului i se atribuie într-o asemenea 
măsură personalitate şi subiectivitate, încât 
nu este neobişnuit să găseşti o imagine sca- 
nată şi trasă la imprimantă la 18 săptămâni ca 
primă poză a bebeluşului într-un album de 
fotografii. Maher subliniază că “Astăzi, gravi- 
ditatea pare să servească doar ca o conductă 
pentru subiectul fetal, sarcina apare mai de- 
grabă ca o stare de tranziţie fetală...”. Ca nou 
actor în acest "ansamblu de actori" fătul a 
preluat centrul scenei. 

Centrarea subiectului fetal a schimbat con- 
cepţiile cu privire la rolul corpului matern 
în procesul gravidităţii, mai ales în relaţie 
cu noţiunea de responsabilitate maternă. 
Recunoaşterea fătului ca entitate, cu subiecti- 
vitate proprie şi cu personalitate potenţială a 
însemnat că mama gravidă este acum nu nu- 
mai responsabilă pentru menţinerea propri- 
ei sănătăţi şi a deciziilor cu privire la propriul 
corp, ci şi luarea în considerare a intereselor 
(deseori opuse) ale fătului pe care îl poartă. 
Din aceste interese opuse se pot număra în 
mod clar derivatele anti-fumat răspândite 
de campaniile “Nu fumaţi” şi care de multe 
ori descriu grafic o femeie gravidă care fu- 
mează împreună cu un făt care la rândul său 


fumează în uterul mamei - femeia inhalează 
şi fătul (care oricum nu respiră încă) exha- 
lează fumul. Mesajul acestor campanii este 
fără echivoc “dacă refuzi să renunţi la fumat 
pentru propria sănătate, atunci fă-o pentru 
copilul tău viu". Un exemplu şi mai extrem de 
acest tip este citat de Addelson şi Balsamo: 
cazul unei femei din Carolina de Sud, Corne- 
lia Whitner, care a fost condamnată opt ani la 
închisoare pe motiv de neglijare criminală a 
copilului din cauza consumului de cocaină 
în timpul sarcinii. Addelson descrie un statut 
care acum a devenit lege federală în SUA şi 
care a făcut ca 30 de femei să fie acuzate de 
crimă şi omucidere a propriului lor embrion: 
“în faţa apelului, Curtea Supremă a susţinut 
că un făt viabil trebuie considerat persoană 
iar fapta trebuie pedepsită sub statutul de 
neglijare a copilului în acel stat”. în timp ce 
Addelson vrea să facă o afirmaţie etică asu- 
pra acestor probleme, considerând că “este 
urgent să luăm poziţie şi să luptăm împotriva 
unor problematizări de acest tip", eu aş vrea 
să le investighez concentrându-mă mai mult 
pe natura unică a corpului matern. 

Emergenţa fătului ca subiect vizibil, auto- 
nom a dus la întrebări importante legate de 
autonomia femeii şi construcţia corpului 
matern ca un caz unic de relaţie subiect / su- 
biect care şterge graniţele dintre sine şi celă- 
lalt. Pornind de la această înţelegere, corpul 
gravid este deseori înţeles ca desemnând 
două subiectivităţi, deseori contradictorii. în 
ce mod produc aceste contradicţii anumite 
corpuri materne şi cum construiesc ele ex- 
perienţa maternităţii? Pentru multe filozoafe 
feministe emergenţa fătului ca subiect prin 
tehnologiile de imagistică medicală a aparut 
pe baza vizualizării corpului matern. în car- 
tea ei, Dezîntruparea femeilor, Barbara Duden 
arată că tehnologiile de imagerie medicală 
funcţionează literalmente ca să "jupoaie" 
femeia gravidă, ocolind experienţa fenome- 
nologică a femeii cu privire la corpul pro- 
priu prin privilegierea observaţiei ştiinţifice. 
Cum subliniază şi Maher, în timp ce teoriile 
feministe au variat în modul în care ele în- 
sele analizează emergenţa fătului, alte voci 
feministe ca Hartouni, Adams, Daniels, Con- 
dit, Petchesky, Richard, Roberts, Franklin şi 
Strathern sunt toate de acord asupra unui 
punct: în “chenarul competitiv care răsare 
dintr-o sarcină 'vizibilă' (adică o sarcină care 
implică utilizarea tehnologiilor de vizua- 
lizare), mai mult făt înseamnă mai puţină 
femeie” (Maher). Similar, în acord cu Lauren 
Berlant, emergenţa fătului prin ultrasunete 
alungă corpul matern ca “parte ceţoasă, ne- 
clară a imaginii, aruncând corpul în suspen- 
dare de sens şi valoare” (Michaels). în toate 
aceste analize, tehnologiile de imagistică 
medicală fac posibile vizualizări ale fătului 
care construiesc corpul matern ca fiind în-vi- 
zibil, un corp paradoxal în care pe de o parte 
se poate privi, dar care la rândul său devine 
un corp invizibil. Privitul în corp este posibil 
doar atunci când corpul matern dispare, de- 
venind transparent. Corpul matern este el 
însuşi citit ca un corp rămas fără sens, con- 
damnat permanent să dispară din prim plan, 
rămas nesemnificativ în faţa locuitorului său 
extrem de vizualizabil. 

Cu toate astea acesta, nu este unicul mod 
de a înţelege experienţa fenomenologică a 
sarcinii mediate tehnologic. De fapt, dacă 
suntem atenţi, descrierile experienţei gravi- 
dităţii făcute de femeile în cauză, sugerează 
că vizualizarea fătului nu a dus la dispariţia 
corpului matern, ci mai curând la o concep- 
ţie mai fluida a ceea ce este corpul matern, o 
înţelegere care reconfigureaza noţiunea de 
corp şi a unei subiectivităţi bazate pe un mo- 


del unificat şi coerent (un corp=un subiect) 
către un model fracturat, schimbător, în care 
un corp poate să cuprindă subiectivităţi mul- 
tiple. Recunaşterea fătului ca actor în cadrul 
dramei gravidităţii nu subminează neapărat 
experienţa corporală a femeii şi nici nu con- 
stituie o ameninţare permanentă şi mortală 
faţă de integritatea corpului ei - o relaţie care 
nu trebuie conceptualizată ca un concurs 
între femei şi făt, în care beneficiile unuia vin 
pe seama celuilalt. în schimb, relaţia poate 
fi înţeleasă ca fluidă, permeabilă, mutabilă, 
cum este clar din clipa în care corpul matern 
este plasat în centrul dezbaterii. 

Cum ne indică Maher, peisajul “bogat şi com- 
plicat” al corpului în gestaţie oferă o cale de a 
contesta citirile reducţioniste ale gravidităţii, 
permiţând în acelaş timp teoreticienilor să 
reintegreze corpul gravid divizat printr-un 
"nou cadru de schimb". Tehnologiile de ima- 
gerie medicală au fost dezvoltate ca să facili- 
teze vederea fătului în procesul gestării sale, 
necesarmente localizat în interior şi conectat 
cu corpul matern, spre deosebire de perioa- 
dele anterioare când accesul se făcea doar 
prin studiul fetuşilor expulzaţi sau avortaţi 
(Maher). înţelese în felul acesta, tehnologiile 
medicale de imagistică sudează corpul ma- 
tern în acelaşi timp în care par să îl divizeze. 
De exemplu, atunci când îşi descrie perioada 
de sarcină, Adrienne Rich spune: “Copilul pe 
care l-am cărat timp de nouă luni nu poate fi 
definit nici ca mine, dar nici ca non-mine” şi 
Karen Carr explică în detaliu cum: “în timp 
ce mă uit la fătul meu, plutind în interiorul 
cavităţii protectoare din interiorul meu, eu 
sunt într-un fel re-unită în timp ce sunt frag- 
mentată. Uterul meu, expus astfel, şi luminat 
ca un fel de joc pe calculator, este paradoxal, 
mediatorul fragmentării mele dar şi accesul 
la 'întregirea' mea”. 

Dacă teoria feministă ar trebui să se concen- 
treze doar asupra acestui aspect - al indivizi- 
bilităţii dintre corpul matern şi tehnologiile 
de vizualizare - un nou cadru de interacţi- 
une dintre femeie, făt şi tehnologie ar ieşi în 
evidenţă. în acest nou cadru, fătul este strâns 


legat de corpul matern, printr-o relaţie cor- 
porală care complică naraţiunile carteziene 
despre corp şi minte, dar care nu este o en- 
titate separată, cu drepturi şi subiectivitate 
pe care atribuirea unui statut de persoană o 
revendică. Pe baza acestui model, corpul ma- 
tern poate fi înţeles ca un agent activ implicat 
în procesul reproducerii, dar care nu poate fi 
tras la răspundere pentru sănătatea şi bunăs- 
tarea unui făt ca subiect concurent. Mai cu- 
rând, cadrul subiectiv al femeii gravide este 
dependent de propria locaţie şi poziţionare, 
rezultat al propriei experienţe unice a sarci- 
nii întrupate. 

Conştientizarea subiectivă a femeilor gravi- 
de nu este nici în întregime sau cu totul se- 
parată de cea a fătului. Mai curând, într-o ex- 
perienţă fluidă şi fracturată, ea se mută după 
voie dinspre ele însele către făt - şi în anumi- 
te momente sunt conştiente de el ca altceva 
(când i se blochează piciorul între coastele 
lor sau când apare pe ecranul cu ultrasune- 
te) şi cu toate acestea, în anumite momente 
se prezintă ca unul din aspectele sinelui 
(când femeile au pofta să mănânce anumite 
mâncăruri de exemplu). Ca să ducem şi mai 
departe această noţiune, cum consideră 
Helen Marshall, “experienţa sarcinii nu este 
'continuă şi unificată' tocmai din cauză că fe- 
meia gravidă poate să 'părăsească' starea de 
gravidă când e nevoie, construindu-şi iden- 
titatea subiectivă prin alte matrici decât prin 
proiectul corporal al sarcinii” (Maher). Sarci- 
na nu este deci un model stabil şi nici unifi- 
cat al subiectivităţii. Corpul matern în/vizibil, 
citit în acest mod, nu se prezintă ca un corp 
lipsit de sens, ci mai curând formează situl 
din care noţiuni gata-ştiute despre corpuri şi 
subiecţi pot fi contestate şi reproblematizate. 

Acel argument feminist deseori întâlnit cu 
privire la faptul că tehnologiile de vizualizare 
divizează permanent subiectivităţile gravide 
este subminat aici - este mai puţin un caz de 
"tot timpul doi, niciodată unul", ci mai cu- 
rând, "tot timpul unul, câteodată doi". 

MAHALA SOLUTIONS 


Ioan Mahala a fost un pionier al avortului, o 
inspiraţie continuă pentru cei care vor să asi- 
gure avortul în condiţii vitrege. Domnul Ma- 
hala a făcut închisoare pentru talentul său. 
în cinstea acestui bărbat- martir al avortului, 
vă oferim diverse soluţii pentru provocarea 
avortului în condiţiile restrângerii drepturi- 
lor reproductive. Asistent medical de mese- 
rie, Ioan Mahala, este unul dintre acele cadre 
medicale de nădejde care au fost implicate în 
problema avorturilor în perioada comunis- 
mului. Le ajuta pe femeile care îi cereau să 
le provoace intreruperea sarcinii în cele mai 
dure condiţii. 

“Avorturile se făceau, în perioada aceea, cu 
riscurile de rigoare. Chiar în condiţiile în care 
le făceai în clinică, puteau fi probleme foarte 
mari. Fiecare organism e aparte, reacţionea- 
ză diferit. Putea, de exemplu, să apară o reac- 
ţie vago-vagala, în urma căreia inima s-ar fi 
oprit brusc”, explică domnul Mahala. 

Pentru cazurile dificile era mereu asigurat, 
luând cu el medicamente şi soluţii numai de 
el ştiute, capabile să prevină asemenea ca- 
zuri. Dar a întâlnit şi situaţii neprevăzute. “Am 
avut cazuri când a fost nevoie să însoţesc pa- 
cienta la spital, pentru că nu mai aveam cum 
să o ajut altfel. Ea ajungea internată la spital, 
iar eu, la Miliţie”, mărturisea dl. Mahala. Din 
cauza acestei dedicaţii a fost arestat de trei 
ori, totul încheindu-se cu o condamnare de 
şapte ani de închisoare. 

Modul în care dl. Mahala provoca avortul era 
cel clasic pentru astfel de cazuri: introduce- 
rea unei substanţe în uter. Practica era des în- 
tâlnită şi în cazul femeilor care îşi provocau 
singure întreruperea de sarcină. Avorturile 
“de casă” includeau substanţe gen perman- 
ganat de potasiu, glucoză, tinctură de iod sau 
chiar alcool. 

“Se practica des metoda aceasta a introdu- 
cerii unei substanţe în uter, dar trebuia să fii 
atent la pericolele pe care le presupunea. Eu 
foloseam totdeauna o soluţie de ser fiziolo- 
gic. Dacă era sarcina până în opt săptămâni, 
o dădeam la temperatura camerei. Dacă era 
mai mare de opt săptămâni, soluţia trebuia 
să fie rece”, explică pensionarul de azi. 

Dacă numele Mahala a fost murdărit de Mi- 
liţie, noi venim să îi recunoaştem meseria 
nobilă şi să o ducem mai departe: “Au zis că 
am făcut avorturile în scopul unor beneficii 
materiale ilicite. Un borcan de smântână, 
zece ouă şi un stilou”, râdea dl. Mahala. Acu- 
zaţii absurde, doar ca să i se poata acorda 
maximul de pedeapsă pentru avort. Chiar şi 
în închisoare, domnul Mahala şi-a continuat 
vocaţia pe care o onorăm astăzi: “Am făcut 
aşa şi un avort în închisoare. Era foarte greu 
să îi explic miliţianului care mă supraveghea 
ce instrumente să îmi dea”, spunea maestrul. 

Şcoala sa de gândire se relansează în condiţi- 
ile vitrege oferite de fundamentaliştii creştini 
şi politicienii pro-natalişti. 

De la celebrul duş cu Pepsi Cola, la ames- 
tecul atent selecţionat de frunze şi alge 
marine, noi vă oferim cele mai potrivite 
soluţii pentru nevoile dumneavoastră. 
Efectuăm irigaţii vaginale cu un bitter hidroa- 
lcoolic absolut special (care conţine printre 
altele miere şi bicarbonat de sodiu), dar şi cu 
un străvechi leac anti-sarcină preparat din 
acacia, miere şi tanin (recomandat şi pentru 
ungerea vulvei). 

Metodele naturale sunt recomandate de se- 
cole în provocarea avortului. în acest scop 
vă propunem un nou produs 100% bio numit 
“Ierburile pro-vieţii” care conţine şi ulei de 
măsline, ghimbir, rodie şi tutun masticabil. 

La un preţ absolut special, vă oferim deja 
celebrul burete “SuperVita” înmuiat în suc 
de lămâie, numai bun de introdus în vagin. 
Mama dumneavoastră îşi va reaminti cu si- 
guranţă de acest leac de nădejde! 


Tradiţia spune: „Cimbrul este mai ales repe- 
zit, înfierbîntat şi aprins. El stimulează fluxul 
diuretic şi ciclul lunar, accelerează avortu- 
rile. Băutura preparată din el curăţă părţile 
interne ale organismului”. 

Cine bea dimineaţa în loc de cafea o ceaşcă 
din “Ceaiul Gyneco” de cimbru va resimţi cu- 
rând efectul său binefăcător: o prospeţime 
a spiritului, o senzaţie plăcută în stomac, o 
stare generală bună şi un avort spontan. Cele 
mai noi produse pe bază de cimbru doar la 
Mahala Solutions! 

Mahala Solutions vă mai oferă un pachet 
promoţional de dansuri şi ritualuri create 
pentru întreruperea de sarcină de coregrafi 
şi mistici renumiţi. Odată cu achiziţionarea 

pachetului dans + ritual veţi primi automat 
absolut gratis o amuletă abortivă excepţio- 
nală! Ofertă valabilă doar în luna iunie! 

Pe lângă deja celebrele metode abortive vă 
mai oferim şi un bogat ansamblu de produse 
contraceptive alternative, printre care: Ca- 
lendarul Mahala şi Ghidul Mahala de con- 
tracepţie alternativ (conţin şi cele mai efici- 
ente metode de respiraţie şi arcuiri în timpul 
actului sexual, numeroase procedee pentru 
împiedicarea naturală a spermei să ajungă în 
uter sau pentru devierea spermei din ovare, 
metode inovative pentru scoaterea spermei 
în mod eficient din vagin). Din Orientul Mij- 
lociu vă propunem un cadou gratuit: “Hârtia 
HyperLife” îmbibată în ulei şi ceară de albine 
care funcţionează ca o barieră contraceptivă 
(doar la pachetul calendar + ghid). 

Oferim maximă discreţie şi servicii persona- 
lizate în funcţie de dorinţele clientei! 

Vă aşteptăm la sediul nostru sau pe 

www.mahala.com! 

• Două luni după atacurile teroriste din 11 
septembrie, un nou fel de război "umanitar" 
are loc în spaţiul aerian al Afganistanului. 
Adjectivul "umanitar" nu se mai referă la mo- 
tivele din spatele conflictului - aşa cum s-a 
întâmplat în Bosnia şi respectiv în Kosovo, ca 
să apere o întreagă populaţie de ameninţarea 
genocidului etnic - ci devine un instrument 
privilegiat sub numele de bombe umanitare. 

Astfel, bombe extrem de distructive au fost 
aruncate în acelaşi timp cu provizii şi medi- 
camente, pe acelaşi teritoriu. [...] Cel mai acut 
oximoron al bombardamentului umanitar 
constă în suprapunerea între intenţia decla- 
rată de a apăra viaţa [life] şi de a produce de 
fapt moartea [death]. [...] Din timpuri imemo- 
riale persecuţiile rasiale s-au bazat pe pre- 
supunerea că moartea unora întăreşte viaţa 
altora şi exact acesta este motivul pentru 
care linia de demarcaţie între vieţi de distrus 
şi vieţi de salvat se păstrează şi se întăreşte. " 
Esposito (Bios) 

• Germania este singura ţară din lume în 
care prin lege este obligatoriu ca la naştere 
să fie prezentă o moaşă. în acelaşi timp, fap- 
tul că legea există crează o atenuare a luptei 
pentru autonomie faţă de sistemul medical 
patriarhal care susţine în primul rând inte- 
resele marilor companii de farmaceutice şi 
aparatură tehnico-medicală. 

Tot mai multe naşteri se fac prin cezariană 
din cauza absenţei moaşelor în pregătirea 
afectivă şi fizică a viitoarelor mame. Acestea 
le-ar putea antrena în perioada prenatală 
prin tehnici de respiraţie, mişcare etc. Statul 
german a ridicat cota de asigurare necesară 
practicării meseriei de moaşă independentă, 
făcând aproape imposibilă practicarea aces- 
tei meserii. Ultimul protest al Organizaţiei 
Moaşelor din Germania avut loc la începutul 
lui mai 2012. 

CONCATENEONATA 

Povestire scurtă scrisă în 1999 de ST 


DORMI PUIUL MAMII COPILAŞ... 
DORMI ÎNGERAŞ... 

Dar cum să doarmă puişorul hrănit cu lăptic 
căliu şi legănat lin în cântece de leagăn, când 
ştia că vrăjmaşul neadormit zace dedesupt. 
Mămico, nu pleca, nu-ţi părăsi odorul nesu- 
pravegheat. Singur, singurel, pradă ispitelor 
şi vorbelor de dezmierdare. 

De sus dintre perne, înfofolit între aşternuturi 
patul se întindea cât vedeai cu ochii, margini- 
le sale pătate cu sucuri de fructe se pierdeau 
în părţi. Perna la cap, moale şi parfumată de 
miresmele nopţii. Jos picioarele copilului, nu 
ale patului, se pierdeau undeva între falduri- 
le plăpumii. 

De când au ieşit, amândoi, tiptil pe uşă, 
dragălaşa mamă surâzătoare, drăgălaşul tată 
preocupat - se făcuse linişte. 

Mai răzbăteau fâşii de lumină printre canturi- 
le uşii, pe acolo unde lumina şi alte lucruri se 
pot furişa în voie. 

Ascultase cu mare atenţie istorioara de odih- 
nit mintea, de relaxat muşchii, de liniştit pro- 
cesele vitale, ticluită numai şi numai pentru 
el, odorul mamei. 

Era bine sa te joci de-a nou-născutul în fa- 
milia nucleară şi cucernică a zilelor noastre 
de apoi. Era cum nu se poate mai avansat în 
povestea asta şi mai ales priceput să-i amâne 
sfăşitul. El avea să rămână aşa pentru totdeu- 
na; neajutorat, gângurind şi cu cioculeţul larg 
deschis, cu dinţişorii de lapte clătinându-se, 
gata gata să cadă din guriţa lui de vrăbioi, 
roşie, roşie. 

Roşie ca un semn de circulaţie: STOP, aici văr- 
saţi, turnaţi aici în gâtlejul ăsta nesătul. 

Dacă ar ştii ei că asta este a 13-a pereche de 
dinţi de lapte care se clatină de zor, daca ar 
ştii ei, bleguţii părinţei că sub gingia infla- 
mată zac proaspete rânduri, muguri înghe- 
suiţi unii-n-tralţii, rânduri rânduri de lame: 
maşina de tuns iarba din dormitor, ascunsă 
între obrăjorii bucălaţi. 

Şi ei sunt mulţumiţi de el, îi sunt recunoscă- 
tori că nu zbiară, că nu urlă de durere, că nu 
are dureri de burtică. Că nu se scapă nicioda- 
tă pe el, că nu trebuie să-i schimbe niciodată 
nimic, nici aşternuturile, nici scutecele. Nu 
trebuie să-i cureţe niciodată murdăriile şi 
excreţiile vârstei sale fragede. Mămica cea 
blândă nu a trebuit poate nici măcar o sin- 
gură dată să îşi arate stângăcia, neîndemâ- 
narea şi să-l cureţe pe toate părţile. Da, ea nici 
nu a văzut, ce spun - nici nu a mirosit, băgaţi 
de seamă - albeaţa durdulie a fiinţei sale. Cu 
miesmele s-au obişnuit de mult, la fel cum 
se obişnuieşte şi broasca cu căldura din oala 
care clocoteşte încet încet. Ar fi putut jura că 
nu l-au simţit sau văzut făcându-şi nevoile; 
adică excretând toxine ca alţi bebeluşi care 
vor să işi mulţumească părinţii. 

Da, însă al nostru este special creat; el este 
şi va fi un copil deosebit. Nu ne plictiseşte 
cu nevoile sale deranjante. E unic în felul lui 
special. 

Ar fi avut multe de învăţat de la el dacă nu ar 
fi fost atât de orbi. 

Nu aveau de unde să ştie că-şi curăţă şi ab- 
soarbe minuţios propriile excreţii. Nu aveau 
de unde să ştie că avea nevoie de fiecare 
părticică a regimului său alimentar de nou- 
născut pentru a creşte aşa ca în pozele din 
farmacii, maternităţi şi panouri publicitare 
din staţii cu familii perfecte. 

Până acum ingurgitase tone de excreţii şi fe- 
cale fermentate, iar lichidul urinei era depo- 
zitat cu grijă în pungi speciale, băşici de piele 
care formaseră căuşuri în diferite părţi ale 
anatomiei sale desfăşurate de jur împrejur. 
De sus totul părea neschimbat. Aceeaşi pă- 
turică bălţată, acelaşi biberon translucid, 
aceeaşi ochişori sticloşi şi albăstrui, aceleaşi 
mânuţe încleştate între aşternuturi. 

Pastile de multivitamine şi B-complex, leciti- 


nă, acid folie şi mai multe enzime extrase din 
ficat transgenic, toate ovoide, alunecoase, 
măricele, colorate şi cerate, stăteau la locul 
lor. La locul lor înfipte, lipite, aproape zidite 
de mortarul excreţiilor şi mucozităţilor, aco- 
lo unde privirile lor nu puteau şi nu doreau să 
ajungă între segmentele corpului său. 

Cât despre salteluţa pufoasă şi cearşaful 
molcuţ, înflorat cu crizanteme, bujori şi fetiţe 
cu capete mari rotunde şi zâmbete până la 
urechi, aşternuturi special concepute, cu ca- 
pacitate sporită de absorbţie... nu mai erau de 
mult acolo, sub el vreau să spun. 

Mai exact din clipa din care, în perioada sa de 
diviziune celulară accelerată şi înmugurire, 
având nevoie de tot felul de proteine com- 
plexe, a început să digere salteaua. 

Mai întâi a lins-o încet cu scuipatul său bo- 
gat în enzime digestive. Apoi ea s-a topit de 
la sine în compuşii ei primari, gata de supt şi 
lipăit. Biberonul nu era decât o piesă decora- 
tivă de liniştit părinţii. 

A ajuns şi la scândurile şi arcurile de la baza 
patului. Aici s-a oprit aşteptând să-i crească o 
nouă pereche de maxilare cu rădăcină cvin- 
tuplă, acoperite de smalţ îmbogăţit cu parti- 
cule de siliciu zimţate. 

Dotat cu fierăstraie pe măsură, s-a pus pe ros 
şi pe măcinat. 

ÎN FATĂ INCISIVII DE LAPTE ABIA 

că Mijeau, calmându-si nu- 
mai BINE PĂRINŢII ADOPTÎ VI. 

ÎN SPATE ÎNSĂ, MĂCINÂND FĂRĂ 
ÎNCETARE, PICAU ÎN HRUBA 
STOMACULUI, SCÂLCIATE ZI SI 
NOAPTE ARCURI SI ARCUSOAR&. 
ALIAJE DIN CE ÎN CE MÂI PER- 
FORMANTE SE FORMAU ACOLO. 

Din pricina hîrjâielilor şi scrâşniturilor meta- 
lice, trebuia să râdă mai tot timpul, mai ales la 
vizita bunicii şi bunicului care aveau strania 
plăcere să îl apuce zdravăn de fălcile obrazu- 
lui, întinzându-i carnea de pe obraz în toate 
direcţiile. Vădită plăcere pentru ei, căci acum 
gângureau ei, nu el. 

Nu degeaba se mirau ce caută pilitura asta în 
gura copilului, de unde clăbucii ăştia în cu- 
lori iridizante? Iar mămica îşi ocăra părinţii. 
Cum îndrăzneau să bage mâna în gura co- 
pilandrului plină de motorină şi cine ştie ce 
alte murdării aduse de pe stradă, din autobu- 
ze şi mijloace de transport în comun. 

Tentaţia cea mai mare era pentru el, însă. 
Tare ar fi vrut să vadă ce aromă are calciul 
spongios şi fărâmicios al bătrânilor şi dacă 
nu cumva unghia de la degetul mare i-ar pu- 
tea servi la ceva. 

Poate la decuparea unui nou buric pe lângă 
cele şapte cu care se împodobise de trei luni 
încoace de când îl montaseră în pat. 

Acolo unde fuseseră saltele, cearşafuri, ba 
chiar podeaua de la etajul inferior, creştea el. 
Micuţ la prima vedere, dând din mânuţe şi 
perechile de picioruşe. înroşite de atâta sînge 
arterial bogat, oxigenat, sănătos, stând culcat 
pe multele sale falduri palpitânde, albite şi 
lucioase, colcăind active în întunecimile pa- 
tului. 

Nu-i de mirare că dispăruseră mai toţi pa- 
raziţii casei. Competitorii de toate mărimi- 
le, altădată mişunând dispersaţi în jur cu 
picioruşele lor chitinoase articulate, nu 
mai alergau aiurea prin cotloane. Acum 
mărşăluiau mânaţi de substanţele endocri- 
ne ale micuţului nostru, ecto-hormoni ema- 
naţi prin glande special dezvoltate. Glandele 
comunicau de minune nevoile şi cerinţele 
micuţului - noua regină bebeluşă adoptivă a 
unui nou ghem de fiinţe vii patrulând pe sub 
covoare, prin şifoniere şi ţevi inaccesibile. 
Până şi naivii săi părinţi, proaspăt căsătoriţi 


şi sincer îndrăgostiţi unul de altul au rămas 
nedumeriţi. Cum se făcea că dintr-o dată, din 
senin, aşa credeau ei sărmănuţii, fără insec- 
ticide nocive micuţului lor hrăpăreţ, libărcile 
au tulit-o. 

Da, şi nu numai ele au dispărut ci şi foşnetele 
şoarecilor, micuţi şi gri, drăgălaşi şi pufoşi 
care altădată mişunau prin căptuşeala pere- 
ţilor. 

Unde s-or fi dus? Cine i-o fi organizat aşa re- 
pede, atât de surprinzător şi chibzuit? Cine 
mai ştie astăzi când toţi sunt preocupaţi să-şi 
vadă odraslele sănătoase, prospere şi căsă- 
torite la casele lor cu copii veseli în fotografii, 
zâmbind şi rânjind întruna. 

El ştie. Libarca cea mare ştie. 

Micuţul ştie, după ce i-a convins pe sfrijiţi să-l 
adopte, a convins turmele casnice de Blatta 
orientalis, negri şi lucioşi, graşi şi zemoşi să îi 
sporească biomasa, promiţându-le la rândul 
său protecţie şi surse noi de hrană. 

Mergeau de minune, pocnind ca nişte florice- 
le de porumb între dinţişori rânduri, rânduri, 
mănunchiuri sub gingii. De la ei asimila alce- 
le organe de simţ care îl făceau să vadă şi să 
audă orice vibraţie din jur şi orice urmă de 
pericol. 

S-au asortat de minune cu toate acele vini- 
luri, nailonuri şi alte produse de masă plas- 
tică care fermentau liniştite în stomacul sau 
multi-compartimentat. Era chiar plăcut, se 
visa vacă blândă pe covorul de iarbă grasă 
din dormitor, rumegând agale toate substan- 
ţele petrochimiei moderne. 

Rumegând pungi, elastice, nasturi, ciorapii 
mamei sau şlapii tatălui. De aia nu mai ştia 
nimeni de ce nu sunt la locul lor. 

Nu s-a atins de suzetă. Suzeta era de neatins. 
Ea trebuia să stea jucăuşa la suprafaţa vizibi- 
lă a trupului, în colţul stâng al gurii sale din 
mijloc de pe trunchiul central, o excrescenţă 
dorsală de la baza burţii anterioare... 

Sincer să fiu, cred că nici el nu mai era sigur 
unde se află exact. Dar oricum suzeta acolo 
ramânea, nemişcată la locul ei. Detaliu cau- 
ciucat al faţadei sale umanoide protective. 

Când o sugea, trebuia să se gândească întot- 
deuna la alte gusturi ca să nu o scuipe în fata 
nemulţumita a tatălui său. Atunci când era 
nemulţumită, ca de obicei radia cu o veselie 
de nedescris şi de neînţeles. Ştiind pe ascuns 
că îşi va legănă veşnic fiul. 

Când se simţea singur i se citeau sau i se 
spuneau poveşti. Nu cu zâne, elfi, dragoni, 
căpcăuni înfometaţi sau prinţi afemeiaţi. I se 
spuneau poveşti cu sfinţi, cu sfinţi curajoşi 
însă cu meniri stranii. Sfinţi care întotdeuna 
se retrăgeau undeva şi începeau să crească. 
Asta îi amintea de el şi îi plăcea. Desigur, el 
nu era un sfânt, nici pe departe. Nu-i şoptea 
mămica sa în urechea sa, acolo unde nu răsă- 
rise încă mugurele de limbă nouă: că este un 
“obrăznicuţ, neruşinat şi mititel”. 

Numai el cunoştea limitele, acelea care nu se 
opreau la marginile patului, nici la vecina de 


jos, care de mult nu mai locuia acolo singură. 
Preferata lui era povestea sfântului Antonie 
din deşert. 

Lui, sfântului, îi plăcuseră locurile singura- 
tice şi sumbre, tot aşa cum pântecelor lui îi 
plăceau adânciturile de sub pat. 

Antonie s-a dus într-o zi la nişte morminte şi 
rugând pe un prieten să-i aducă peste câteva 
zile pâine (ca să crească - a chicotit mititelul 
în sinea lui) a intrat în unul din morminte, 
şi a rămas acolo singur, ca în felul acesta, 
asuprindu-şi viaţa (o simplă figură de stil, de- 
sigur, sperând că va căpăta mai multă hrană), 
să se apropie mai tare... 

Da şi se apropiase. Oricum era prea mic ca să 
înţeleagă, aşa ziceau toţi. Prea mic? El înţele- 
gea mai bine decât toţi cum Antonie dorea 
cu orice preţ să se apropie de stadiul larvar 
final. Unde, ca o nouă nimfă triumfătoare, 
să-şi poată umfla abdomenul şi apendicele 
ventrale numeroase dilatate sub presiunea 
lichidelor vitale. 

Era un proces complicat, dar merita. Merita 
doar şi pentru simplul fapt că iţi oferea o mu- 
taţie a conştiinţei. O nouă treaptă pe drumul 
către dezghiocarea polimorfă. Puteai să te 
bucuri drept urmare de un singur lucru deo- 
dată, dar în mai multe rânduri. 

Aşadar, atunci când îi aduceau la pătuţ di- 
feriţi copilaşi de prin vecini; fetiţe cu plete 
dalbe şi pistrui stropşiţi, băieţi cu obrajori ca- 
tifelaţi şi urechiuşe fragede, ei bine - era zi de 
sărbătoare. 

El îi consuma din priviri admirându-le graţia, 
inocenţa şi mai ales frăgezimea reciclabilă. 
Nici ei nu aveau remuşcări atunci când îi re- 
produceau năzdrăvăniile în curţile şcolilor 
şi pătucurile lor plăcut mirositoare din oraş. 
Năzdrăvănii ale naibii de reale şi adevarate. 
Semănau leit cu cei care sosiseră aici, ino- 
cenţi, lângă pătuţul său. Iar restul zăceau 
acum chirciţi în placentele special dezvolta- 
te pentru a-i adăposti de toate relele, aparate- 
le, jocurile inutile şi plasmele nocive. 

Nici nu avea încotro, căci avea nevoie urgen- 
tă de celulele lor tinere şi ale tale. Cei cinci- 
spreze rinichi ai săi nu-i mai ajungeau nici 
pe departe la cantitatea de acid uric pe care 
trebuia să o elimine sub forma de blocuri de 
cuarţită galbenă concatenate. 

Cât despre părinţii acelor copii nu aveau 
decât să măture cu grijă în jurul pătuţurilor 
solide şi bine ancorate în podelele de beton. 
Curăţind cu grijă praful care se aduna acolo, 
însă neîndrăznind dintr-un instinct de auto- 
prezervare să privească mai în profunzime. 
Sub pat, sub aşternuturi, sub cearşafuri, sub 
saltele jilave. 

DAR NIMENI NU O SĂ ÎI APERE DE 
CEEA CE LE ESTE DRAG. DE CEEA 
CE NU SE POT UPSL DE CEEA CE 
NU POT SĂ DESLUŞEASCĂ ÎN BEZ- 
NA MULTICELULARĂ CARE ÎI 
AŞTEAPTĂ VIOAIE 

fanzin Manga.Inc, revista Otaku Magazine 
şi CosplayGen, un luptător neobosit întru 
emanciparea benzilor desenate de sub tira- 
nia preţului şi a luxului. 
www.dinauntru.blogspot.com 


Biroul de Cercetări Melodramatice este o 
instituţie fondată în 2009 de către Irina Ghe- 
orghe şi Alina Popa, ce urmăreşte circuitul 
capitalului sentimental care determină rela- 
ţiile sociale, politice şi implicit economice, 
www.thebureauofmelodramaticresearch. 


Această publicaţie a fost produsă în cadrul 
expoziţiei Din spatele scenei ca urmare a 
open call-ului lansat de Salonul de proiecte 
în iulie 2011. 

Perioada: 22 iunie - 5 august 2012 
Adresa: Calea Moşilor 62-68, etaj 2, Bucureşti 


Simina Guga a studiat sociologie şi antropo- 
logie, dar universitatea nu a ajutat-o deloc să 
înţeleagă realitatea din jur. în ultimii 6 ani, a 
lucrat ca cercetătoare pe subiecte legate de 
migraţie, precum şi în calitate de consilier 
pentru imigranţii şi refugiaţii din România, 
încearcă să înveţe arabă, planifică să plece în 
Palestina, îşi doreşte ca oamenii să se poată 
mişca liberi şi să poată alege unde şi cum vor 
să trăiască. Face parte din câteva grupuri ac- 
tiviste informale împreună cu care încearcă 
să vadă ce mai e de făcut. 


blogspot.ro 


Salonul de proiecte este o iniţiativă a Mag- 
dei Radu şi a Alexandrei Croitoru ce benefi- 
ciază de sprijinul financiar şi logistic oferit 
de MNAC. Această iniţiativă îşi propune rea- 
lizarea unor expoziţii, prezentări şi dezbateri 
care se vor focaliza asupra artei contempora- 
ne din România, punând producţiile tinerilor 
artişti într-un context generaţional mai larg. 
www.salonuldeproiecte.ro 


Ştefan Tiron (Megatron) - botcarnal care 
ciripeşte despre naturi-culturi, cyborgfemi- 
nism, drepturi reproductive, murdărie, dog- 
me biologice din trecut şi prezent, agnotolo- 
gie. Locaţie: citoplasmă, România. Ex-curator, 
slacktivist şi traficant de informaţie. Membru 
cu drepturi depline la Kunsthalle Batistei. 
www.kunsthalle.ro 
www.bio-matter.tumblr.com 


Nae Timotei studiază arhitectura sediilor 
de supereroi, iniţiază revista COAPSE, mem- 
bru fondator comix SEFEU, pictor de biserici, 
contributor Manga. Inc, Otaku Magazine, un 
luptător neobosit întru emanciparea benzi- 
lor desenate de sub tirania preţurilor şi a lu- 
xului. 

www.sefeu.blogspot.com 


Irina Costache este doctorandă în cadrul 
departamentului de Studii de Gen (CEU) 
unde lucrează la o teză despre corporalitate 
în comunism. Până să aplice lentila feminis- 
tă peste istoria recentă a mai scris şi despre 
fotbal feminin, femei tinere şi sărăcie şi mai 
recent feminism şi curatoriat. în general o in- 
teresează orice are legătură cu femeile. 


twitter: @TironStefan 


Design Otilia Mihalcea 


Mihai Lukacs este un teoretician / artivist / 
cercetător queer-feminist. Este interesat te- 
oretic şi performativ de intersubiectivitate, 
noul materialism, comunism, isteria mascu- 
lină, postumanism, inegalităţi globale. 


Tipar Peggy Production Bucureşti 

www.peggy.ro 

